pythainlp/thai-wiki-dataset-v4 huggingface dataset:
อามลัก

อามลัก หรือ อามลกะ (เทวนาครี: आमलक) คือจานหินที่มีรอบแบ่งหรือขัดเป็นเฟือง ใช้ประดับบนยอดศิขรหรือหอคอยหลักในโบสถ์พราหมณ์ มีการตีความไว้ว่าอามลักสื่อถึงดอกบัว อันเป็นสัญลักษณ์ถึงการเป็นที่สถิตของเทพเจ้าซึ่งประดิษฐานอยู่ในห้องภายใต้อามลัก บ้างตีความว่าสื่อถึงดวงอาทิตย์ ซึ่งเป็นสัญลักษณ์ของทางสู่โลกสวรรค์ ลักษณะและชื่อของอามลักมาจากผลมะขามป้อมหรือมะขามอินเดีย ซึ่งมีขื่อในภาษาสันสกฤตว่าผล “อามลกี”  ผลอามลกีนั้นมีความเป็นชั้น ๆ และแบ่งส่วน ถึงแม้ว่าจะไม่ได้โดดเด่นมากเท่าในอามลักก็ตาม บนยอดของอามลักจะประดับด้วยกลศะอีกชั้นหนึ่งเป็นยอดบนสุด
วัชรา ณ วังขนาย

วัชรา ณ วังขนาย (เกิด 25 พฤศจิกายน พ.ศ. 2500) เป็นสมาชิกสภาผู้แทนราษฎรแบบบัญชีรายชื่อ สังกัดพรรคเสรีรวมไทย อดีตสมาชิกสภาผู้แทนราษฎรจังหวัดนครราชสีมา 2 สมัย และเป็นอดีตเลขาธิการพรรคเสรีรวมไทย
ประวัติ.
วัชรา เกิดเมื่อวันที่ 25 พฤศจิกายน พ.ศ. 2500 เป็นบุตรนายอารีย์ กับนางหงำ ชุ้นฟุ้ง ด้านครอบครัวสมรสกับนางอารีวรรณ ณ วังขนาย มีบุตรธิดาด้วยกัน 4 คน
สำเร็จการศึกษาปริญญาตรี บริหารธุรกิจบัณฑิต สาขาการบริหารงานบุคคลจากคณะบริหารธุรกิจ มหาวิทยาลัยเกริก
การทำงาน.
วัชรา เคยดำรงตำแหน่งรองประธานกรรมการบริษัท นํ้าตาลวังขนาย จำกัด ปี 2558 – 2562 และปัจจุบันเป็นผู้จัดการบริษัท เกษตรพัทธิรัตน์ จำกัด
งานการเมือง.
วัชรา เริ่มเข้าสู่เส้นทางการเมือง โดยลงสมัครเป็นสมาชิกสภาผู้แทนราษฎรจังหวัดนครราชสีมา 2 ครั้ง ในนามพรรคไทยรักไทย และได้รับการเลือกตั้งทั้ง 2 ครั้ง
ระหว่างการเป็นสมาชิกสภาผู้แทนราษฎร ได้ดำรงตำแหน่งเป็นกรรมาธิการติดตามผลการปฏิบัติตามมติของสภาผู้แทนราษฎร รองเลขาธิการคณะกรรมาธิการอุตสาหกรรม และรองโฆษกและกรรมาธิการพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2547
ต่อมาได้สังกัดพรรครวมใจไทยชาติพัฒนา และได้ดำรงตำแหน่งเป็นกรรมการและรองเลขาธิการพรรค แต่ไม่ได้รับเลือกตั้ง 2 ครั้ง และในปี 2562 ได้ลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 2 ในนามพรรคเสรีรวมไทย และได้รับการเลือกตั้งเป็น สส.สมัยที่ 3
สมาชิกสภาผู้แทนราษฎร.
วัชรา ณ วังขนาย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ความรุนแรงนอกกฎหมายอันเนื่องจากวัวในอินเดีย

ในประเทศอินเดีย ซึ่งวัวได้รับการบูชาโดยประชากรจำนวนมาก มีความรุนแรงนอกกฏหมายเกี่ยวกับวัวเกิดขึ้น (Cow vigilante violence in India) ความรุนแรงนี้ประกอบด้วยการโจมตีของกลุ่มพลเรือนที่ตั้งตนเป็นศาลเตี้ย ภายใต้ชื่อ “ขบวนการปกป้องวัว” ซึ่งตั้งเป้าไปที่กลุ่มคนที่ลักลอบขนวัวโดยผิดกฏหมาย ในบางครั้งแม้แต่การขนวัวโดยถูกตามกฏหมายก็ตกเป็นเป้าของการโจมตีนี้ด้วย จำนวนการโจมตีเพิ่มขึ้นอย่างชัดเจนตั้งแต่ปี 2014 
ประเด็นนี้เป็นที่ถกเถียงมายาวนานว่าถึงแม้ข้อมูลรัฐบาลจะบอกว่าความตึงเครียดในประเด็นนี้ในระดับชุมชนได้ลดลงหลังปี 2014 แต่เหตุการณ์ความรุนแรงในความเป็นจริงนั้นได้ลดลงหรือไม่ รัฐในอินเดียส่วนใหญ่มีกฏหมายของรัฐที่ห้ามการฆ่าวัวควาย กลุ่มศาลเตี้ยต่าง ๆ ที่เกิดขึ้นมากในช่วงที่ผ่านมา อ้างว่าตั้งขึ้นเพื่อปกป้องวัวควาย นำไปสู่ความรุนแรงและนำไปสู่การทำร้ายร่างกายถึงแก่ชีวิต กลุ่มปกป้องวัวพวกนี้มองตัวเองว่ากำลังหยุดยั้งการขโมยวัว และทำตัวเป็นผู้พิทักษ์กฏหมายห้ามฆ่าวัวควายในอินเดีย สำนักข่าวรอยเตอร์สรายงานว่ามีการโจมตีของกลุ่มศาลเตี้ยดังกล่าวรวมถึง 63 ครั้งทั่วอินเดีย ระหว่างปี 2010 ถึงกลางปี 2017 ส่วนมากเกิดขึ้นหลังนเรนทระ โมทีก้าวขึ้นสู่ตำแหน่งนายกรัฐมนตรีวาระแรกในปี 2014 ในจำนวนนี้มีผู้เสียชีวิตจากเหตุความรุนแรงดังกล่าว 28 คน โดย 24 คนในจำนวนนี้เป็นมุสลิม และมีผู้ได้รับบาดเจ็บ 124 คน
เหตุการณ์ศาลเตี้ยนี้เกิดขึ้นมากขึ้นมากหลังพรรคภารตียชนตา (BJP; Bharatiya Janata Party) ชนะการเลือกตั้งเข้าสู่การเป็นรัฐบาลกลางเมื่อปี 2014 ความถี่และความรุนแรงของศาลเตี้ยเหล่านี้ถือว่าเกิดขึ้น “เป็นประวัติการณ์” (unprecedented) ฮิวแมนไรตส์วอตช์ รายงานว่าเหตุการณ์ศาลเตี้ยอันเนื่องจากวัวนี้เพิ่มขึ้นมากตั้งแต่ปี 2015 การเพิ่มจำนวนนี้ส่วนหนึ่งมาจากชาตินิยมฮินดูที่กำลังได้รับความนิยมมากขึ้นในอินเดีย กลุ่มศาลเตี้ยจำนวนมากระบุว่าพวกเขารู้สึก “มีอำนาจ” ขึ้นจากชัยชนะของพรรค BJP ซึ่งเป็นพรรคชาตินิยมฮินดู ในการเลือกตั้งเมื่อปี 2014 ศาลสูงอินเดียออกกฏในเดือนกันยายน ปี 2017 ว่า แต่ละรัฐควรมีเจ้าหน้าที่ตำรวจในลนแต่ละเขตเพื่อปฏิบัติหน้าที่เป็นเจ้าหน้าที่ย่านกลาง (nodal officer) ปฏิบัติหน้าที่อย่างเด็ดขาดต่อกลุ่มที่ตั้งตนเป็นศาลเตี้ยนอกจากนี้ศาลยังแสดงความเป็นห่วงว่าสัตว์เหล่านี้กำลังถูกฆ่าอย่างผิดกฏหมาย อย่างเช่นกรณีพบซากศพของวัวควายที่ถูกฆ่ากว่า 200 ตัวลอยเกลื่อนในแม่น้ำพิหาร
บทบัญญัติอาคาร

บทบัญญัติอาคาร, ข้อบังคับอาคาร หรือ กฎหมายอาคาร (building code, building control หรือ building regulations) คือ ข้อบังคับที่กำหนดมาตรฐานการก่อสร้าง อย่าง อาคาร และโครงสร้างที่ไม่ใช่อาคาร โดยอาคารต้องเป็นไปตามข้อบังคับผ่านการขออนุญาตการวางผัง โดยมากแล้วขอผ่านสภาท้องถิ่น จุดประสงค์ของบทบัญญัติอาคารเพื่อคุ้มครองด้านสาธารณสุข ความปลอดภัย และสวัสดิภาพโดยทั่วไป กับผู้เกี่ยวข้องกับการก่อสร้าง รวมถึงผู้พำนักอาศัยในอาคารและโครงสร้างนั้น ๆ 
โดยปกติบทบัญญัติอาคารมุ่งบังคับใช้กับ สถาปนิก วิศวกร นักออกแบบภายใน ผู้สร้างอาคาร และผู้ควบคุมงาน แต่ยังมีจุดประสงค์อื่นให้ผู้อื่นสามารถใช้งานได้ อย่าง นายตรวจความปลอดภัย นักวิทยาศาสตร์สิ่งแวดล้อม นักพัฒนาอสังหาริมทรัพย์ ผู้รับจ้างช่วง ผู้ผลิตสินค้าและวัสดุสำหรับอาคาร บริษัทประกัน ผู้จัดการฝ่ายบริหารอาคาร ผู้เช่า ฯลฯ บทบัญญัตินี้ได้กำหนดการออกแบบและโครงสร้างสิ่งก่อสร้างที่นำไปสู่กฎหมาย
บทบัญญัติอาคารนั้นมีมาแต่โบราณ ตัวอย่างบันทึกบทบัญญัติอาคารที่เก่าแก่ที่สุดตัวอย่างหนึ่ง มีปรากฏใน ประมวลกฎหมายฮัมมูราบี ซึ่งย้อนกลับไปราว 1772 ปีก่อนคริสตกาล
เบเร็ตต้า โมเดล 38

เบเร็ตต้า โมเดล 38 (Moschetto Automatico Beretta Modello 1938) เป็นปืนกลมือของกองทัพบกราชอาณาจักรอิตาลีที่ถูกใช้งานในระหว่างสงครามโลกครั้งที่สอง
มาร์ทีน ไฮเด็กเกอร์

มาร์ทีน ไฮเด็กเกอร์  เป็นนักปรัชญาและนักคิดชาวเยอรมัน เขาตั้งคำถามถึงการดำรงอยู่ (being) ของมนุษย์ด้วยวิธีทางปรากฏการณ์วิทยา เจ้าของผลงาน "ภาวะและเวลา"  งานเขียนทางปรัชญาที่ทรงอิทธิพลที่สุดเล่มหนึ่งในคริสต์ศตวรรษที่ 20 
ไฮเด็กเกอร์เห็นว่ามนุษย์เป็นเพียงสิ่งมีชีวิตชนิดเดียวที่ตั้งคำถามถึงการดำรงอยู่ของเผ่าพันธุ์ตน และการเข้าใจความหมายการดำรงอยู่ของมนุษย์จำเป็นต้องเข้าใจผ่านเวลา มนุษย์เกิดและดำรงอยู่ในโลกที่มีอยู่ก่อนหน้า และพยายามทำให้โลกและชีวิตบนโลกมีความหมายด้วยการทำกิจวัตรต่างๆ เพื่อให้เวลาผ่านพ้นไป กิจวัตรเหล่านี้ล้วนเป็นส่วนหนึ่งของการสร้างความหมายให้แก่ชีวิตของเรา ทว่าถึงจุดหนึ่ง มนุษย์ก็จะค้นพบเส้นขอบฟ้าที่เบื้องปลายของการดำรงอยู่ (outermost horizon of being) เป็นขีดจำกัดที่มนุษย์มิอาจก้าวผ่าน นั่นคือความตาย 
ประวัติ.
มาร์ทีน ไฮเด็กเกอร์ เป็นบุตรของนายฟรีดริช ไฮเด็กเกอร์ และนางโยฮันนา เค็มพฟ์ เขาเติบโนในบรรยากาศที่มีศรัทธาต่อศาสนาคริสต์คาทอลิกอย่างเต็มที่ และคลุกคลีอยู่กับบรรยากาศของโบสถ์ ต่อมาใน ค.ศ. 1903 เขาสมัครเข้าสถานอบรมบาทหลวงของอัครมุขมณฑลไฟรบวร์ค และเข้าเรียนชั้นมัธยมศึกษาในโรงเรียนของสังฆมณฑล ต่อมาใน ค.ศ. 1909 จึงเข้าฝึกเป็นเยสุอิตและเรียนปรัชญาและเทววิทยาที่มหาวิทยาลัยไฟรบวร์ค 
ใน ค.ศ. 1911 เขาลาออกจากคณะเยสุอิต และศึกษาคณิตศาสตร์ วิทยาศาสตร์ และประวัติศาสตร์ที่มหาวิทยาลัยเดิม ในที่สุดก็เปลี่ยนใจมาทำปริญญาทางปรัชญา และจบการศึกษาดุษฎีบัณฑิตสาขาปรัชญาใน ค.ศ. 1913 ภายหลังเข้าร่วมรบในสงครามโลกครั้งที่หนึ่งระหว่าง ค.ศ. 1917–1919 เขาก็กลับมาสอนวิชาปรัชญาที่มหาวิทยาลัยไฟรบวร์ค และได้เป็นผู้ช่วยของเอ็ทมุนท์ ฮุสเซิร์ล จนถึง ค.ศ. 1923 ไฮเด็กเกอร์ออกหนังสือชื่อว่า "ภาวะและเวลา" ต่อมาใน ค.ศ. 1928 เขาได้ตำแหน่งศาสตราจารย์แทนที่ฮุสเซิร์ลซึ่งเกษียณอายุ
หลังฮิตเลอร์เถลิงอำนาจใน ค.ศ. 1933 ไฮเด็กเกอร์รับตำแหน่งอธิการบดีมหาวิทยาลัยไฟรบวร์ค และเข้าเป็นสมาชิกพรรคนาซี เขากล่าวออกวิทยุสนับสนุนให้เยอรมนีออกจากองค์การสันนิบาตชาติ สร้างความไม่พอใจแก่เพื่อน ๆ อาจารย์ เขาดำรงตำแหน่งอธิการบดีได้หนึ่งปีเต็มก็ลาออกจากตำแหน่งโดยยังคงเป็นอาจารย์อยู่ ใน ค.ศ. 1944 ไฮเด็กเกอร์ถูกเกณฑ์เข้าร่วมสงครามโลกครั้งที่สองโดยมีหน้าที่ขุดสนามเพลาะให้กองทัพเยอรมัน เมื่อเยอรมนีแพ้สงคราม เขาถูกห้ามสอนและใช้ชีวิตอยู่ชานเมืองไฟรบวร์ค ในช่วงนี้เขามีเวลาว่างในการคิดและเขียนหนังสือออกมามาก
บูกิตเมระฮ์

บูกิตเมระฮ์  หรือเรียกอย่างย่อว่า บีเอ็ม (BM) เป็นเขตวางผังเมืองและเขตเมืองใหม่ตั้งอยู่ทางตอนใต้ของประเทศสิงคโปร์ เขตวางผังเมืองมีอาณาเขตติดต่อกับตังลินทางทิศเหนือ ควีนส์ทาวน์ทางทิศตะวันตก และดาวน์ทาวน์คอร์ อูแทรม และแม่น้ำสิงคโปร์ทางทิศตะวันออก บูกิตเมระฮ์เป็นเขตวางผังเมืองที่มีประชากรมากที่สุดในภูมิภาคกลาง และเป็นเขตวางผังเมืองที่มีประชากรมากที่สุดเป็นอันดับที่ 10 ของประเทศ
การขนส่ง.
รถไฟฟ้าขนส่งมวลชน.
ปัจจุบันมีสถานีรถไฟฟ้าเอ็มอาร์ที 5 แห่งที่ให้บริการในเขตวางผังเมืองซึ่งมีเส้นทางเปิดให้บริการ 3 สาย ได้แก่ สายตะวันออก-ตะวันตก สายวงกลม และสายเหนือ-ตะวันออก สถานีรถไฟฟ้าเอ็มอาร์ทีฮาร์เบอร์ฟรอนต์เป็นจุดเปลี่ยนเส้นทางระหว่างสายเหนือ-ตะวันออกและสายวงกลมซึ่งเป็นสถานีปลายทางทั้ง 2 สาย 
สถานีในอนาคตที่อยู่ระหว่างการก่อสร้าง ได้แก่
ไอซ์กาจัง

ไอซ์กาจัง  หรือเป็นที่รู้จักในชื่อ เอบีซี  ซึ่งย่อมาจากคำว่า ไอร์บาตูจัมปูร์  เป็นขนมหวานชนิดหนึ่งของประเทศมาเลเซีย เป็นที่รู้จักมากในประเทศสิงคโปร์และบรูไน ลักษณะใกล้เคียงกับน้ำแข็งไสของไทย
เดิมการทำไอซ์กาจังต้องทำกับเครื่องไสน้ำแข็งที่ต้องใช้มือในการไส แต่ปัจจุบันใช้เครื่องป่นน้ำแข็งกันมากขึ้น ไอซ์กาจังปรากฏตามร้านกาแฟ ร้านหาบเร่ และศูนย์อาหารหลายแห่งในเอเชียตะวันออกเฉียงใต้ เดิมจะมีการใส่น้ำแข็งไสกับถั่วแดงเท่านั้น แต่ปัจจุบันมีการใส่เครื่องโรยหน้าที่หลากหลายขึ้นตามลำดับ
กล้องโทรทรรศน์ขนาดใหญ่มาก

กล้องโทรทรรศน์ขนาดใหญ่มาก  คือกลุ่มของกล้องโทรทรรศน์สะท้อนแสง 4 กล้อง ชื่อ อันทู (Antu), คูเอเยน (Kueyen), เมลีพัล (Melipal) และเยพุน (Yepun) สร้างขึ้นโดยหอดูดาวท้องฟ้าซีกใต้แห่งยุโรป (ESO) ที่หอดูดาวปารานัลที่เขาเซร์โรปารานัล ซึ่งสูง 2,635 เมตรในทะเลทรายอาตากามาทางตอนเหนือของชิลี กล้องโทรทรรศน์แต่ละกล้องมีเส้นผ่านศูนย์กลางหน้ากล้อง 8.2 เมตร เชื่อมต่อกับกล้องโทรทรรศน์ช่วย (Auxiliary Telescope) ขนาด 1.8 เมตร ซึ่งสามารถเคลื่อนไหวได้ กล้องแต่ละกล้องมีกำลังแยกภาพเชิงมุม 0.05 พิลิปดา สามารถใช้กล้องทั้ง 4 กล้องทำงานพร้อมกันแบบอินเทอร์เฟอโรมิเตอร์ ซึ่งจะทำให้ได้กำลังแยกภาพเชิงมุมเล็กถึงราว ๆ 0.002 พิลิปดา กำลังแยกภาพขนาดนี้สามารถมองแยกไฟหน้ารถ 2 ดวงบนรถซึ่งอยู่บนดวงจันทร์ออกจากกันได้
ซีซีทีวี 17

ซีซีทีวี 17  เป็นช่องรายการของสถานีวิทยุโทรทัศน์กลางแห่งประเทศจีน หรือ ซีซีทีวี โดยนำเสนอรายการที่เกี่ยวข้องกับการเกษตร และงานด้านชนบท โดยย้ายรายการจากช่อง ซีซีทีวี 7 เดิม ที่ยุติการออกอากาศเมื่อวันที่ 31 กรกฎาคม พ.ศ. 2562 มาออกอากาศในช่องนี้ 
ทดลองออกอากาศเมื่อวันที่ 1 สิงหาคม แทนช่อง ซีซีทีวี 7 เดิม และออกอากาศจริงเมื่อวันที่ 23 กันยายน ปีเดียวกัน ซึ่งเป็นส่วนหนึ่งของการเฉลิมฉลองเทศกาลเก็บเกี่ยวของชาวนาจีน
ดีพีอาร์ ไลฟ์

ฮง ดาบิน (เกิดวันที่ 1 มกราคม 2536), เป็นคนเกาหลีใต้ที่เติบโตในเกาะกวม รู้จักชื่อในวงการ ว่า "DPR LIVE" หรือ ดีพีอาร์ ไลฟ์ เป็นนักร้องและแร็ปเปอร์ชาวเกาหลี โดยคำว่า DPR ได้ย่อมาจาก "Dream Perfect Regime" เค้าได้บ่อยอัลบั้มเปิดตัวที่ชื่อว่า "Coming to you Live" ในวันที่ 15 มีนาคม 2560 หลังจากนั้นเขาก็ได้ปล่อยอัลบั้มที่สองที่มีชื่อว่า "Her" ออกมาในวันที่ 7 ธันวาคม 2561
ก่อนที่เขาจะเปิดตัว ได้ปล่อยเพลงอื่นๆ เช่น ""till i die", "god bless", "dream perfect", "thirst"," และ "eung freestyle" ที่ได้ร่วมร้องกับ sik-k, punchnello, owen ovadoz และ flowsik 
ดีพีอาร์ ไลฟ์ ได้ทำการจัดคอนเสิร์ตของตนเองขึ้นที่ประเทศไทย ในวันที่ 12 ธันวาคม 2561 ภายใต้ชื่อคอนเสิร์ต DPR Coming To You Live in Bangkok 
ดีพีอาร์ ไลฟ์ ได้มีการร่วมทำเพลงกับศิลปินคนอื่นๆในค่ายของของตนเองอย่าง Dream Perfect Regime เช่นกัน โดยเขาได้ร่วมทำเพลงกับ "DPR CREAM" โดยเพลงนั้นมีชื่อว่า "Gravity" เพลงนี้ได้ถูกปล่อยออกมาเมื่อวันที่ 27 กรกฎาคม 2562
ผลงานร่วมกับศิลปินอื่น.
1.Sik-K -Have a little fun (feat. DPR LIVE)
2.Loco - Movie shoot (feat. DPR LIVE)
3.Suzy - Holiday (feat. DPR LIVE)
4.Crush - Tiki-Taka (feat. DPR LIVE)
5.Hwasa - I'm Bad Too (feat. DPR LIVE)
6.Mino - Hop in (feat. DPR LIVE)
พีดีเอส 70

PDS 70 (V1032 Centauri) เป็นดาวแบบ T Tauri ดวงหนึ่ง ซึ่งมีมวลน้อย อยู่ในกลุ่มดาวคนครึ่งม้า อยู่ห่างจากโลกประมาณ 370 ปีแสง มวล 0.82 เท่าของมวลดวงอาทิตย์ และมีอายุประมาณ 10 ล้านปี ดาวฤกษ์มีจานดาวเคราะห์ก่อนเกิด และมีดาวเคราะห์นอกระบบอายุน้อยสองดวง คือ PDS 70b และ PDS 70c ซึ่งถูกจับภาพได้โดยตรงจากกล้องโทรทรรศน์ VLT ของหอดูดาวยุโรปตอนใต้ 
จานดาวเคราะห์ก่อนเกิด.
จานดาวเคราะห์ก่อนเกิดรอบดาว PDS 70 นั้นได้เริ่มถูกตั้งข้อสังเกตไว้ตั้งแต่ปี 1992 แล้วก็ได้รับการยืนยันในปี 2006 แผ่นจานมีรัศมีประมาณ ในปี 2012 ได้มีการตรวจพบพื้นที่ว่างขนาดใหญ่ (~ AU) ด้านในแผ่นจาน ซึ่งเกิดขึ้นมาจากการที่มีดาวเคราะห์ก่อตัวขึ้นภายใน 
งานตีพิมพ์ในปี 2018 ได้เผยแพร่ภาพดาวเคราะห์ดวงหนึ่งด้านในแผ่นจาน ชื่อ PDS 70b ซึ่งถูกจับภาพโดยตรงได้ด้วย กล้องโทรทรรศน์ขนาดใหญ่มาก (VLT) โดยคาดการณ์ไว้ว่าขนาดน่าจะใหญ่กว่าดาวพฤหัสบดีหลายเท่า อุณหภูมิประมาณ °C และบรรยากาศมีเมฆ วงโคจรมีรัศมีประมาณ 3220 ล้านกิโลเมตร ใช้เวลาประมาณ 120 ปีในการโคจรหนึ่งรอบ หลายคนทำนายว่าดาวเคราะห์นั้นมีจานพอกพูนมวลเป็นของตัวเองด้วย และก็ได้รับการยืนยันว่ามีแผ่นจานอยู่จริงในปี 2019 
ดาวเคราะห์ดวงที่สองชื่อ PDS 70c ถูกค้นพบในปี 2019 โดยใช้สเปกโทรกราฟ MUSE ของกล้อง VLT ดาวเคราะห์โคจรรอบดาวฤกษ์แม่ด้วยระยะทาง 5310 ล้านกิโลเมตร ซึ่งไกลกว่า PDS 70b และมีการสั่นพ้องของวงโคจร กับ PDS 70b โดยมีสัดส่วนคาบการโคจรเป็น 1: 2 ซึ่งหมายความว่า PDS 70c จะโคจรครบประมาณหนึ่งรอบในขณะที่ PDS 70b โคจรครบสองรอบ
ไล่ กวานหลิน

ไล่ กวานหลิน (เกิด 23 กันยายน ค.ศ. 2001) เป็นแร็ปเปอร์และนักร้องชาวไต้หวันที่อาศัยอยู่ในประเทศเกาหลีใต้ เคยเป็นสมาชิกของวงบอยแบนด์ วอนนาวัน และเป็นที่รู้จักอย่างกว้างขวางจากการเป็นผู้เข้าแข่งขันรายการ"พรอดิวซ์ 101 ฤดูกาล 2" นอกจากนี้ยังเป็นที่รู้จักจากกลุ่มดูโอ อูซอกเอ็กซ์ควานลิน ที่ก่อตั้งโดยคิวบ์เอนเตอร์เทนเมนต์ ในปี ค.ศ. 2019 เปิดตัวครั้งแรกเมื่อ 11 มีนาคม ค.ศ. 2019 กับอัลบั้ม 9801
ประวัติ.
ชีวิตช่วงต้น.
ไล่ กวานหลิน เกิดเมื่อวันที่ 23 กันยายน ค.ศ. 2001 ที่นครไทเป ประเทศไต้หวัน ในช่วงวัยเด็กเขาอาศัยอยู่ในเมืองลอสแอนเจลิส ประเทศสหรัฐอเมริกาเป็นเวลา 5 ปี จนกระทั่งเขากลับมาที่ประเทศไต้หวันและเข้าศึกษาต่อที่โรงเรียนมัธยมหลินโค่ว
การทำงาน.
2017–2018: พรอดิวซ์ 101 ฤดูกาล 2 และ วอนนาวัน.
กวาน-หลิน ได้เข้าเป็นเด็กฝึกในค่ายคิวบ์เอนเตอร์เทนเมนต์เป็นระยะเวลา 6 เดือน โดยการออดิชันที่ไต้หวันเมื่อปี ค.ศ. 2016 และเข้าร่วมการแข่งขันในรายการ"พรอดิวซ์ 101 ฤดูกาล 2" ซึ่งกวานหลินได้อันดับที่ 7 ด้วยคะแนนโหวตทั้งหมด 905,875 คะแนน และได้เดบิวต์ในฐานะสมาชิกวงบอยแบนด์เกาหลีใต้ วอนนาวัน ภายใต้สังกัดค่ายวายเอ็มซีเอนเตอร์เทนเมนต์
ในเดือนพฤศจิกายน ค.ศ. 2017 กวานหลินได้ปรากฏตัวในมิวสิกวิดีโอของ ช็อน โซ-ย็อน ในเพลง "Jelly" นอกจากการทำงานในฐานะสมาชิกวอนนาวันในประเทศเกาหลีใต้ กวานหลินยังทำงานในประเทศจีนโดยได้รับข้อเสนอจาก Dr. Jart แบรนด์ผลิตภัณฑ์ดูแลผิวที่เลือกให้เขาเป็นแบรนด์แอมบาสเดอร์ ซึ่งส่งผลให้บริษัทประสบความสำเร็จอย่างมากด้วยยอดขายมากกว่า 900 ล้าน KRW (800,000 เหรียญสหรัฐ) โดยผลิตภัณฑ์นั้นได้ขายหมดภายในเวลา 56 นาที
2019–ปัจจุบัน: การยุบวง และ การทำงานเดี่ยว.
หลังจากที่กลุ่มวอนนาวันยุบลงในวันที่ 31 ธันวาคม ค.ศ. 2018 ทางต้นสังกัดคิวบ์เอนเตอร์เทนเมนต์ได้ออกมาประกาศว่ากวานหลินจะมุ่งไปที่การทำกิจกรรมเดี่ยวในประเทศจีนและเขาจะเดบิวต์ในบอยแบนด์วงใหม่ในปลายปีนี้ และเขาได้รับการยืนยันที่จะเป็นแขกรับเชิญในรายการวาไรตี้ "Happy Camp"
ในเดือนมกราคม ค.ศ. 2019 กวานหลินยืนยันว่าจะร่วมแสดงนำในละครโทรทัศน์จีนเรื่อง "สิ่งเล็กเล็ก..ที่เรียกว่ารัก" (A Little Thing Called First Love) นอกจากนี้กวานหลินร่วมกับยู ซอน-โฮ และ ฮานึล ได้รับเลือกให้เป็นนายแบบคนใหม่สำหรับแบรนด์เสื้อผ้าทีบีเจ
วันที่ 20 กุมภาพันธ์ ค.ศ. 2019 คิวบ์เอนเตอร์เทนเมนต์ออกมาประกาศว่ากวานหลินจะมีส่วนร่วมในโครงการกลุ่มใหม่ควบคู่ไปกับ อู-ซอก หนึ่งในสมาชิกเพนตากอน ในชื่อกลุ่ม อูซอกเอ็กซ์ควานลิน เป็นยูนิตที่เปิดตัวพร้อมอัลบั้ม 9801 ในวันที่ 11 มีนาคมกับเพลง "I'm A Star"
กวานหลินจัดแฟนมีตติงครั้งแรกของเขาในชื่อ 'Good Feeling' เมื่อวันที่ 6 เมษายนที่โอลิมปิกฮอลล์ในกรุงโซล, ตามด้วยประเทศไทยที่กรุงเทพฯ (20 เมษายน), ประเทศสิงคโปร์ (30 เมษายน), นครไทเป (4 และ 20 พฤษภาคม) และ ประเทศฮ่องกง (11 พฤษภาคม)
ในเดือนมิถุนายน ค.ศ. 2020 กวานหลินได้รับบทแสดงนำในละครเยาวชนเรื่อง "Don't Think About Interrupting My Studies" รับบท หลิน เสี่ยวหรั่น
เรือบรรทุกเครื่องบินญี่ปุ่นอาคากิ

อาคากิ(Japanese: 赤城; "ปราสาทแดง") เป็นเรือบรรทุกอากาศยานที่ถูกสร้างขึ้นโดยกองทัพเรือจักรวรรดิญี่ปุ่น(IJN) ชื่อนี้มาจากภูเขาอาคากิซึ่งตั้งอยู่ที่จังหวัดกุมมะในปัจจุบัน แม้ว่าเรือลำนี้จะได้ถูกปล่อยลงทะเลในฐานะเรือลาดตระเวนประจัญบานชั้นอามากิ อาคากิได้รับการดัดแปลงให้เป็นเรือบรรทุกเครื่องบินในขณะที่อยู่ในระหว่างการก่อสร้างเพื่อให้สอดคล้องกับเงื่อนไขของสนธิสัญญานาวิกวอชิงตัน เรือนี้ได้ถูกสร้างขึ้นมาใหม่ ตั้งแต่ปี ค.ศ. 1935 ถึง ค.ศ. 1938 โดยเรือลำนี้แต่เดิมจะมีดาดฟ้าบินถึงสามชั้น ต่อมาก็ได้ทำการรวมเป็นดาดฟ้าบินชั้นเดียวที่ได้ขยายใหญ่ขึ้นและเป็นเกาะของโครงสร้างส่วนบน เรือบรรทุกเครื่องบินญี่ปุ่นลำที่สองที่ได้เข้าประจำการและเป็นกองเรือบรรทุกเครื่องบินหรือกองเรือขนาดใหญ่กองแรก อาคากิและคากะที่มีความเกี่ยวข้องดังที่คาดคิดอย่างชัดเจนในการพัฒนาหลักสูตรกองกำลังจู่โจมเรือบรรทุกเครื่องแบบใหม่ของกองทัพเรือจักรวรรดิญี่ปุ่นที่ได้ทำการรวมตัวของเรือบรรทุกเครื่องบินไว้ด้วยกัน โดยมุ่งเน้นไปที่อำนาจทางอากาศ หลักสูตรนี้ทำให้ญี่ปุ่นสามารถบรรลุเป้าหมายทางยุทธศาสตร์ในช่วงแรกของสงครามแปซิฟิก ตั้งแต่เดือนธันวาคม ค.ศ. 1941 จนถึงกลางปี ค.ศ. 1942
เครื่องบินของอาคากิได้เข้าประจำการในสงครามจีน-ญี่ปุ่นครั้งที่สองในช่วงปลายปี ค.ศ. 1930 เมื่ออยู่ในรูปแบบของกองเรือบินที่หนึ่งหรือคิโด บุไต(กองกำลังจู่โจม)ในช่วงต้นปี ค.ศ. 1941 เรือลำนี้กลายเป็นเรือธง และยังคงเป็นเช่นนั้นตลอดระยะเวลาของการประจำการของเรือลำนี้กับเรือบรรทุกเครื่องบินลำอื่นๆ เรือลำนี้ได้เข้าร่วมในการโจมตีเพิร์ลฮาร์เบอร์ในเดือนธันวาคม ค.ศ. 1941 และการบุกครองเรเบาล์ในทางด้านตะวันตกเฉียงใต้ของมหาสมุทรแปซิฟิกในเดือนมกราคม ค.ศ. 1942 เดือนต่อมา เครื่องบินทิ้งระเบิดของเรือลำนี้ได้ทิ้งระเบิดที่ดาร์วิน, ประเทศออสเตรเลีย และสนับสนุนในการยึดครองหมู่เกาะอินเดียตะวันออกของเนเธอร์แลนด์ ในเดือนมีนาคม และเมษายน ค.ศ. 1942 เครื่องบินของอาคากิได้ช่วยเหลือในการจมเรือลาดตระเวณหนักของบริติซและเรือพิฆาตของออสเตรเลียในการตีโฉบฉวยมหาสมุทรอินเดีย
ภายหลักจากการซ่อมบำรุงในระยะเวลาอันสั้น อาคากิและเรือบรรทุกเครื่องบินอีกสามลำของคิโด บุไต ได้เข้าร่วมในยุทธนาวีที่มิดเวย์ ในเดือนมิถุนายน ค.ศ. 1942 ภายหลังจากการทิ้งระเบิดใส่กองทัพอเมริกันบนอะทอลล์ อาคากิและเรือบรรทุกเครื่องบินลำอื่นถูกโจมตีโดยเครื่องบินอเมริกันจากเกาะมิดเวย์ และเรือบรรทุกเครื่องบินสามลำ ได้แก่ เอนเทอร์ไพรซ์, ฮอร์เนต และยอร์กทาวน์ เครื่องบินดำดิ่งทิ้งระเบิดจากเรือบรรทุกเครื่องบินเอนเทอร์ไพรซ์ได้สร้างความเสียหายอย่างรุนแรงกับอาคากิ เมื่อเห็นได้อย่างชัดเจนว่าเรือลำนี้ไม่อาจที่จะสามารถกู้ซ่อมได้เลย ดังนั้นจึงลงเอยด้วยการจมเรือลำนี้ทิ้งโดยเรือพิฆาตญี่ปุ่นเพื่อป้องกันไม่ให้เรือลำนี้ไปตกอยู่ในเงื้อมมือของฝ่ายข้าศึก การสูญเสียของอาคากิและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
ซากของเรืออาคากิได้ถูกค้นพบที่ก้นทะเลในมหาสมุทรแปซิฟิกในเดือนตุลาคม ค.ศ. 2019 โดย Research Vessel "Petrel"
สารคดีล้อเลียน

สารคดีล้อเลียน, สารคดีเทียม หรือ สารคดีปลอม (เป็นคำผสมระหว่าง mock กับ documentary) เป็นรูปแบบหนึ่งของภาพยนตร์หรือรายการโทรทัศน์ที่มีเรื่องราวเกี่ยวกับเหตุการณ์ที่แต่งขึ้นมา แต่นำเสนอในรูปแบบของสารคดี
งานสร้างมักใช้การวิเคราะห์หรือคำวิจารณ์ต่อเหตุการณ์และประเด็นโดยใช้สภาพแวดล้อมที่แต่งขึ้นมา หรือล้อเลียนในรูปแบบสารคดี สารคดีล้อเลียนมักจะมีเรื่องราวตลก เป็นการล้อเลียนให้เกินจริง อย่างไรก็ตาม สารคดีเทียมจะไม่ใช่ละครกึ่งสารคดี (docudrama) ซึ่งเป็นรูปแบบหนึ่งของเทคนิคทางด้านละครที่ผสมผสานองค์ประกอบสารคดีเข้ากับเหตุการณ์จริง 
สารคดีล้อเลียนมักนำเสนอในรูปแบบสารคดีทางประวัติศาสตร์ โดยใช้บี-โรลล์และมีผู้ประกาศข่าวอภิปรายเกี่ยวกับเหตุการณ์ในอดีต หรือรูปแบบ cinéma vérité ที่ตามติดบุคคลที่ผ่านเหตุการณ์ต่าง ๆ มา ตัวอย่างแรก ๆ ของสารคดีประเภทนี้ คือ "Swiss Spaghetti Harvest" ออกฉายในวันเมษาหน้าโง่ทางโทรทัศน์อังกฤษ ในรายการ "Panorama" เมื่อปี ค.ศ. 1957
คำว่า "mockumentary" ถือกำเนิดขึ้นมาในคริสต์ทศวรรษ 1960 และเป็นที่รู้จักขึ้นมาในช่วงกลางคริสต์ทศวรรษ 1980 เมื่อออกฉายภาพยนตร์เรื่อง "This Is Spinal Tap" กำกับโดยร็อบ ไรเนอร์ ที่ใช้คำนี้ในบทสัมภาษณ์อธิบายถึงหนังเรื่องนี้
กรมทหารพรานที่ 12

กรมทหารพรานที่ 12 (อักษรย่อ: กรม ทพ. 12) เป็นหนึ่งในกองกำลังเฉพาะกิจของกองทัพภาคที่ 1 ซึ่งมีกองบัญชาการอยู่ที่บ้านดงยาง อำเภออรัญประเทศ จังหวัดสระแก้ว มี พันเอก เมธี คำเต็ม เป็น ผู้บังคับการกรมทหารพรานที่ 12
นอกจากนี้ กรมทหารพรานที่ 12 ยังเป็นหนึ่งในหน่วยควบคุมยุทธการ “กองกำลังบูรพา” ซึ่งมีภารกิจ 3 ประการ ได้แก่ ดูแลชายแดน, รักษาความมั่นคงภายใน และการพัฒนาเพื่อความมั่นคง
ประวัติ.
กรมทหารพรานที่ 12 ได้รับการสถาปนาเมื่อวันที่ 19 มกราคม พ.ศ. 2530
เดือนสิงหาคม พ.ศ. 2558 และเดือนธันวาคม พ.ศ. 2561 กรมทหารพรานที่ 12 ได้ร่วมกับตำรวจ, กรมศุลกากร และด่านตรวจคนเข้าเมืองจังหวัดสระแก้ว เพื่อสกัดจับขบวนการลอบขนสินค้าละเมิดลิขสิทธิ์จากประเทศกัมพูชา เข้าสู่ประเทศไทย โดยพบสินค้าละเมิดลิขสิทธิ์มูลค่ากว่า 1 ล้านบาท ซึ่งได้มีการตรวจสอบ และสืบสวนดำเนินคดี
ส่วนในเดือนสิงหาคม พ.ศ. 2560 และเดือนมกราคม พ.ศ. 2561 หน่วยเฉพาะกิจกรมทหารพรานที่ 12 จับกุมผู้ต้องหาลอบตัดไม้พะยูง พร้อมยึดของกลางได้เป็นจำนวนมาก โดยมอบหมายแก่เจ้าหน้าที่ เพื่อดำเนินการตามกฎหมายต่อไป
เดือนพฤศจิกายน พ.ศ. 2562 กรมทหารพรานที่ 12 ได้ตั้งจุดตรวจ, จุดสกัด และจัดชุดเฉพาะกิจลาดตระเวนตรวจค้นบริเวณตลาดโรงเกลือ เพื่อป้องกันการปลุกระดมชาวกัมพูชา ในการโค่นล้มรัฐบาลฮุน เซน ที่มีสม รังสี เป็นแกนนำ ตามคำร้องขอของรัฐบาลกัมพูชา รวมถึงป้องกันกลุ่มฉวยโอกาสลอบนำยาเสพติดและสิ่งผิดกฎหมายเข้าสู่ประเทศไทย อีกทั้งมีการประชาสัมพันธ์ห้ามคนไทยกระทำสิ่งผิดกฎหมาย และไม่ให้วิพากษ์วิจารณ์การเมืองในประเทศกัมพูชา
ในเดือนเดียวกันนี้ กรมทหารพรานที่ 12 ได้ประสานงานเพื่อเจรจาให้เจ้าหน้าที่กัมพูชาปล่อยตัวนักพนันชาวไทยที่ลอบเข้ากาสิโนเถื่อน 173 คน กลับสู่ประเทศ
กิจกรรมเพื่อสังคม.
เดือนตุลาคม พ.ศ. 2554 กรมทหารพรานที่ 12 ได้ตั้งศูนย์รวมน้ำใจช่วยภัยน้ำท่วมที่ศาลาวัดหนองปรือ เพื่อรับของบริจาคไปช่วยเหลือผู้ประสบภัยน้ำท่วมที่เทศบาลนครรังสิต จังหวัดปทุมธานี และในเดือนมีนาคม พ.ศ. 2556 กรมทหารพรานที่ 12 ได้ซ่อมแซม พร้อมมอบบ้านแก่ราษฎรผู้ยากไร้ตามแนวชายแดน เพื่อถวายเป็นพระราชกุศล แด่พระบาทสมเด็จพระมหาภูมิพลอดุลยเดชมหาราช บรมนาถบพิตร
เดือนพฤษภาคม พ.ศ. 2557 หน่วยเฉพาะกิจกรมทหารพรานที่ 12 ร่วมกับองค์การบริหารส่วนตำบลท่าข้าม และผู้นำชุมชน ได้ช่วยกันซ่อมแซมบ้านเรือนแก่ผู้ประสบวาตภัย หลังเกิดพายุฤดูร้อนถล่มบ้านเรือนเสียหายไป 18 หลังคาเรือน
เดือนกุมภาพันธ์ พ.ศ. 2558 หน่วยเฉพาะกิจกรมทหารพรานที่ 12 ได้นำขบวนรถบรรทุกน้ำ มาเพื่อแจกจ่ายแก่ประชาชนที่ประสบภัยแล้ง บริเวณชายแดนจังหวัดสระแก้ว และในเดือนสิงหาคม หน่วยเฉพาะกิจกรมทหารพรานที่ 12 ได้ร่วมกับวิทยาลัยเทคนิคสระแก้ว ดำเนินกิจกรรมซ่อมจักรยานให้แก่นักเรียน และราษฎรตามแนวชายแดน จำนวนเกือบ 300 คน
ส่วนในเดือนพฤศจิกายน ของปีเดียวกัน หน่วยเฉพาะกิจกรมทหารพรานที่ 12 กองกำลังบูรพา ร่วมกับโรงพยาบาลส่งเสริมสุขภาพตำบลท่าข้าม และองค์การบริหารส่วนตำบลท่าข้าม อำเภออรัญประเทศ จังหวัดสระแก้ว ดำเนินการกำจัดยุงลาย เพื่อป้องกันโรคไข้เลือดออกแก่กำลังพล รวมถึงประชาชนตามแนวชายแดนไทย–กัมพูชา
วิทยุเสียงเกาหลี

สถานีวิทยุเสียงเกาหลี (เกาหลี: ; เอ็มอาร์: "Chosŏn-ŭi Sori"; ; อักษรย่อ:VOK) เป็นกิจการวิทยุกระจายเสียงระหว่างประเทศของประเทศเกาหลีเหนือ แพร่สัญญาณใน 9 ภาษาคือ ภาษาเกาหลีสำเนียงเปียงยาง, จีน, ญี่ปุ่น, ฝรั่งเศส, เยอรมัน, รัสเซีย, สเปน, อังกฤษ และอาหรับ เดิมเป็นที่รู้จักกันในชื่อ "วิทยุเปียงยาง"
ประวัติ.
ต้นกำเนิดของวิทยุเสียงเกาหลีเกิดขึ้นเมื่อ ค.ศ. 1936 ในชื่อ JBBK ที่ดำเนินงานโดยกองทัพญี่ปุ่น วิทยุรายการที่หนึ่งและสองถูกแพร่สัญญาณครอบคลุมคาบสมุทรเกาหลีจากกรุงโซล ซึ่งเป็นส่วนหนึ่งของเครือข่ายวิทยุญี่ปุ่นในขณะนั้น การแพร่สัญญาณเสียงโดยใช้คลื่นวิทยุ ทำให้ผู้ที่มีเครื่องรับสามารถรับฟังได้ หรือการกระจายเสียงในลักษณะดังกล่าว
เดือนตุลาคม ค.ศ. 1945 ถูกก่อตั้งในชื่อ "วิทยุเปียงยาง" และเริ่มกระจายเสียงอย่างเป็นทางการเมื่อวันที่ 14 ด้วยการถ่ายทอดเสียงสุนทรพจน์ประกาศชัยชนะของคิม อิล-ซ็อง ขณะที่กลับไปยังเปียงยางหลังสิ้นสงครามโลกครั้งที่สอง
การกระจายเสียงภาษาต่างประเทศเริ่มต้นในภาษาจีนเมื่อวันที่ 16 มีนาคม ค.ศ. 1947 จากนั้นจึงเริ่มกระจายเสียงในภาษาญี่ปุ่นในปี ค.ศ. 1950, ภาษาอังกฤษ ในปี ค.ศ. 1951, ภาษาฝรั่งเศสและภาษารัสเซีย ในปี ค.ศ. 1963, ภาษาสเปนในปี ค.ศ. 1965, ภาษาอาหรับในปี ค.ศ. 1970 และภาษาเยอรมันในปี ค.ศ. 1983 ตามลำดับ
ปี ค.ศ. 1960, วิทยุเปียงยางส่งกระจายเสียงสัปดาห์ละ 159 ชั่วโมง, ค.ศ. 1970 สัปดาห์ละ 330 ชั่วโมง ขณะที่ปี ค.ศ. 1980 กระจายเสียงมากถึง 597 ชั่วโมงต่อสัปดาห์ ส่วนปี ค.ศ. 1990 กระจายเสียง 534 ชั่วโมงต่อสัปดาห์, ค.ศ. 1994 กระจายเสียง 529 ชั่วโมงต่อสัปดาห์ และ ค.ศ. 1996 กระจายเสียง 364 ชั่วโมงต่อสัปดาห์
ในปี ค.ศ. 2002 เปลี่ยนชื่อสถานีเป็นวิทยุเสียงเกาหลี
Abies sibirica

Abies sibirica เป็นไม้ไม่ผลัดใบจำพวกสน มีถิ่นกำเนิดอยู่ในเขตชีวนิเวศไทกาทางตะวันออกของแม่น้ำวอลกาและทางใต้ของละติจูด 67°40' เหนือทั่วเตอร์กิสถานในไซบีเรีย, ตะวันออกเฉียงเหนือของเขตปกครองตนเองซินเจียงอุยกูร์, มณฑลเฮย์หลงเจียง ประเทศจีน และประเทศมองโกเลีย
การแพร่กระจาย.
"Abies sibirica" เติบโตในภูมิอากาศเย็นแบบกึ่งอาร์กติกในดินชื้นบนภูเขาหรือที่ราบลุ่มแม่น้ำ ที่ระดับความสูง 1,900–2,400 เมตร ทนต่อร่มเงา ทนต่อความเย็นจัด และทนอุณหภูมิได้ถึง −50 °C ไม่ค่อยมีชีวิตเกิน 200 ปี เนื่องจากความอ่อนแอต่อการผุของเชื้อราในเนื้อไม้
คำอธิบาย.
เติบโตสูงได้ถึง 30–35 เมตร มีเส้นผ่านศูนย์กลางลำต้น 0.5–1 เมตรที่ความสูงระดับอก ใบมีรูปร่างเหมือนกรวย เปลือกไม้มีสีเทาเขียวถึงสีเทาน้ำตาลและมีพื้นผิวเรียบ มีตุ่มจากเรซินปรากฏทั่วส่วนใหญ่ของลำต้น ยอดอ่อนมีสีเหลืองเทาเต็มไปด้วยเรซินและมีขนเล็กน้อย ใบมีลักษณะคล้ายเข็มยาว 2–3 เซนติเมตร และกว้างประมาณ 1.5 มิลลิเมตร ตัวใบมีสีเขียวอ่อนทางด้านบนและมีแถบปากใบสีเทาขาวสองแถบทางด้านล่าง ตัวใบจะนุ่มแบนและมีกลิ่นหอม โคนหรือผลมีรูปทรงกระบอกยาว 5–9.5 เซนติเมตร และกว้าง 2.5–3.5 เซนติเมตร มีใบประดับขนาดเล็กซ่อนอยู่ตามใบเกล็ดของโคน โดยผลเมื่อแก่จะเปลี่ยนจากสีฟ้าเป็นสีน้ำตาลหรือสีน้ำตาลเข้มในช่วงกลางฤดูใบไม้ร่วง เมล็ดยาว 7 มิลลิเมตร พร้อมปีกสามเหลี่ยมขนาด 0.7–1.3 เซนติเมตร ซึ่งจะหลุดจากผลหลังจากผลแก่จัดแตกออก
สายพันธุ์.
มีสองสายพันธุ์:
นิเวศวิทยา.
"Abies sibirica" อาจติดเชื้อจากเชื้อรา "Delphinella balsameae" ซึ่งได้รับรายงานเป็นครั้งแรกในปี พ.ศ. 2546 จากประเทศรัสเซีย
การใช้ประโยชน์.
น้ำมันหอมระเหยที่สกัดจากใบใช้ทำน้ำหอมและสุคนธบำบัด ไม้มีเนื้ออ่อน น้ำหนักเบา ใช้ในการก่อสร้าง ทำเครื่องเรือน และเยื่อไม้
กีฬาฟลอร์บอลในซีเกมส์ 2019

ฟลอร์บอล ใน ซีเกมส์ 2019 มีจัดขึ้นที่มหาวิทยาลัยฟิลิปปินส์ คอลเลจออฟฮิวแมน คิเนติกส์ ยิมเนเซียม ใน เกซอนซิตี, เมโทรมะนิลา, ประเทศฟิลิปปินส์ ตั้งแต่วันที่ 25 พฤศจิกายน ถึง 1 ธันวาคม พ.ศ. 2562. เหรียญรางวัลจะถูกมอบให้ทีมที่มีวินัยหนึ่งทีมสำหรับการแข่งขันประเภททีมชายและทีมหญิง.
ประเทศที่เข้่าร่วม.
ทั้งหมด 187 นักกีฬาจาก 5 ชาติเป็นไปตามตารางการแข่งขันที่มีส่วนเข้าร่วม (หมายเลขของนักกีฬาคือโชว์ตามที่ระบุไว้). 
<templatestyles src="Div col/styles.css"/>
ตารางการแข่งขัน.
ด้านล่างนี้เป็นตารางการแข่งขันสำหรับการแข่งขันฟลอร์บอล:
การแข่งขันทีมชาย.
ทัวร์นาเมนต์ประกอบไปด้วย 5 ประเทศ. รูปแบบเป็นแบบเดียวกันกับปี 2015; พวกเขาจะมีหนึ่งกลุ่มที่มีห้าทีมกับรูปแบบพบกันหมด. สองทีมที่ดีที่สุดของแต่ละกลุ่มจะลงเล่นสำหรับเหรียญทองและอันดับที่สามและอันดับที่สามของแต่ละกลุ่มจะลงเล่นสำหรับเหรียญทองแดง. 
การแข่งขันทีมหญิง.
ทัวร์นาเมนต์ประกอบไปด้วย 5 ประเทศ. รูปแบบเป็นแบบเดียวกันกับปี 2015; พวกเขาจะมีหนึ่งกลุ่มที่มีห้าทีมกับรูปแบบพบกันหมด. สองทีมที่ดีที่สุดของแต่ละกลุ่มจะลงเล่นสำหรับเหรียญทองและอันดับที่สามและอันดับที่สามของแต่ละกลุ่มจะลงเล่นสำหรับเหรียญทองแดง.
กีฬาวอลเลย์บอลในซีเกมส์ 2019

การแข่งขันกีฬาวอลเลย์บอลในซีเกมส์ 2019 มีกำหนดจัดขึ้นที่ฟิลสปอร์ตส์อะรีนา, มะนิลา และศูนย์เทนนิสซูบิก, โอลอนกาโป จะจัดขึ้นระหว่างวันที่ 29 พฤศจิกายน – 10 ธันวาคม ค.ศ. 2019
ประเทศที่เข้าร่วมแข่งขัน.
มีนักกีฬาที่เข้าร่วมการแข่งขันทั้งหมด 197 คน จาก 9 ประเทศ (ตัวเลขที่แสดงในวงเล็บเป็นจำนวนนักกีฬาที่เข้าร่วมแข่งขัน)
<templatestyles src="Div col/styles.css"/>
กำหนดการแข่งขัน.
วอลเลย์บอลในร่มจะจัดขึ้นตั้งแต่วันที่ 2 ถึง 10 ธันวาคม ค.ศ. 2019 ส่วนในวอลเลย์บอลชายหาดจะเริ่มแข่งขันตั้งแต่วันที่ 29 พฤศจิกายนถึง 6 ธันวาคม ค.ศ. 2019
โชงากูกัง เอเชีย

โชงากูกัง เอเชีย (; โรมาจิ: "Shōgakukan Ajia") เป็นสำนักพิมพ์สิงคโปร์ ตีพิมพ์มังงะ และจัดจำหน่ายภาษาอังกฤษ สำนักงานใหญ่ตั้งอยู่ที่ สิงคโปร์ เป็นบริษัทย่อยของโชงากูกัง ในประเทศญี่ปุ่น ก่อตั้งเมื่อ 18 กันยายน พ.ศ. 2556
หนังสือการ์ตูนจัดจำหน่ายภาษาอังกฤษในประเทศ สิงคโปร์, บรูไน, อินโดนีเซีย, มาเลเซีย, ฟิลิปปินส์ และ ไทย
โชงากูกัง เอเชีย จัดจำหน่ายในประเทศไทย.
นำเข้าและจัดจำหน่ายร้านหนังสือ 2 บริษัทคือ
ยอดนักสืบพิคาชู

ยอดนักสืบพิคาชู  เป็นวิดีโอเกมผจญภัยพัฒนาโดยบริษัทครีเชอร์ส จำหน่ายโดยบริษัท โปเกมอน จำกัดและนินเท็นโด ออกจำหน่ายในประเทศญี่ปุ่น ยอดนักสืบพิคาชู (ฉบับสั้น ๆ) ในวันที่ 3 กุมภาพันธ์ พ.ศ. 2559 และ ออกจำหน่ายในทั่วโลก ยอดนักสืบพิคาชู (ฉบับตัวเต็ม) ในวันที่ 23 มีนาคม พ.ศ. 2561
แตกต่างกับชุดประเภทสวมบทบาทของโปเกมอนก่อนหน้ายอดนักสืบพิคาชู เป็นเกมผจญภัยที่มุ่งเน้นไปที่การเล่าเรื่องแบบเล่าเรื่องด้วยการนำเสนอที่ให้ใกล้เคียงกับซีรีส์อนิเมะโปเกมอน และ ได้สร้างเป็นภาพยนตร์โดยใช้คนแสดง โปเกมอน ยอดนักสืบพิคาชู เข้าฉายในเดือน พฤษภาคม พ.ศ. 2562
อังโมเกียว

อังโมเกียว  หรือเรียกอย่างย่อว่า เอเอ็มเค (AMK) เป็นเขตวางผังเมืองและเมืองที่อยู่อาศัยตั้งอยู่ในภูมิภาคตะวันออกเฉียงเหนือของประเทศสิงคโปร์ อังโมเกียวเป็นเขตวางผังเมืองที่มีประชากรมากที่สุดเป็นอันดับที่ 3 ของภาคตะวันออกเฉียงเหนือ และเป็นเขตวางผังเมืองที่มีประชากรมากที่สุดเป็นอันดับที่ 8 ของประเทศ เขตวางผังเมืองตั้งอยู่ทางตะวันตกเฉียงใต้ของภูมิภาคตะวันออกเฉียงเหนือถูกล้อมรอบด้วย อี้ชุ่นทางทิศเหนือ เซิงกังทางตะวันออกเฉียงเหนือ เซอรังกูนทางทิศตะวันออก บีชันทางทิศใต้ และอ่างกักเก็บน้ำกลางทางทิศตะวันตก
การขนส่ง.
รถไฟฟ้าขนส่งมวลชน.
ปัจจุบันมีสถานีรถไฟฟ้าเอ็มอาร์ที 2 แห่งที่ให้บริการในเขตวางผังเมืองซึ่งมีเส้นทางเปิดให้บริการ 1 สาย ได้แก่ สายเหนือ-ใต้
ท่าอากาศยานเซนต์เฮเลนา

ท่าอากาศยานเซนต์เฮเลนา  (IATA: HLE, ICAO: FHSH) เป็นท่าอากาศยานนานาชาติที่เซนต์เฮเลนา เกาะที่ห่างไกลในมหาสมุทรแอตแลนติกตอนใต้ ในเซนต์เฮเลนา อัสเซนชัน และตริสตันดากูนยา ซึ่งเป็นดินแดนโพ้นทะเลของบริเตน
การก่อสร้างทางวิ่งเสร็จสิ้นในปี 2015 และท่าอากาศยานเปิดในปี 2016 การบินครั้งแรกมีความล่าช้า แต่การบินทั่วไป เช่าเหมาลำ และการอพยพสำหรับการแพทย์สามารถใช้ท่าอากาศยานได้ตั้งแต่เดือนพฤษภาคม ค.ศ. 2016
ท่าอากาศยานเริ่มให้บริการเชิงพาณิชย์ในวันที่ 14 ตุลาคม ค.ศ. 2017 เมื่อสายการบินแอร์ลิงก์เปิดบริการรายสัปดาห์จากท่าอากาศยานนานาชาติโออาร์ แทมโบในโจฮันเนสเบิร์ก แอฟริกาใต้ ผ่านท่าอากาศยานวัลวิสเบย์ในนามิเบียด้วยเครื่องบินเอ็มบราเออร์ อี190 ประมาณหนึ่งปีครึ่งหลังจากวันที่คาดว่าจะมีการเปิดตัวครั้งแรก และด้วยเครื่องบินขนาดเล็กเพราะปัญหาลมเฉือนที่เกิดขึ้นในท่าอากาศยาน นอกจากนั้นยังมีบริการเที่ยวบินเช่าเหมาลำรายเดือนที่ให้บริการระหว่างเกาะอัสเซนชันและเซนต์เฮเลนาอีกด้วย
การ์โลส โซเลร์

การ์โลส โซเลร์ บาร์รากัน (เกิดวันที่ 2 มกราคม ค.ศ. 1997) เป็นนักฟุตบอลชาวสเปน ปัจจุบันลงเล่นในตำแหน่งกองกลางตัวกลาง และกองกลางตัวขวาให้แก่ปารีแซ็ง-แฌร์แม็ง สโมสรในลีกเอิง และทีมชาติสเปน
 "ณ วันที่ 9 กันยายน 2021"
 "ณ วันที่ 9 กันยายน 2021"
เกียรติประวัติ.
บาเลนเซีย
สเปน อายุไม่เกิน 23 ปี
สเปน อายุไม่เกิน 21 ปี
กาแฟอาหรับ

กาแฟอาหรับ หรือ "เกาะฮ์วะฮ์อะเราะบิยะฮ์"  เป็นชื่อเรียกของกาแฟที่ได้จากการชงเมล็ดกาแฟอาราบิกา ซึ่งเป็นสายพันธ์ที่ปลูกที่ระดับความสูง 1000-2000 เมตรจากระดับน้ำทะเลและเป็นสัดส่วนประมาณร้อยละ 60-70 ของกาแฟที่ปลูกทั่วโลก ชาติอาหรับส่วนใหญ่ในตะวันออกกลางได้พัฒนาวิธีการของตนเองในการชงและเตรียมกาแฟ และมักปรุงแต่งด้วยกระวาน แต่ก็มีกาแฟอาหรับแบบที่ไม่ใส่กระวานด้วยเช่นกัน ซึ่งเรียกว่า"เกาะฮ์วะฮ์ซาดะฮ์"  หรือ "กาแฟเปล่า" กาแฟอาหรับที่ดื่มในฮิญาซและนัจญด์ในคาบสมุทรอาหรับจะมีสีออกเหลืองทองเนื่องจากผสมหญ้าฝรั่น กานพลู และอบเชยลงไปด้วย ในขณะที่กาแฟในแถบตอนเหนือของคาบสมุทรอาหรับและภูมิภาคลิแวนต์จะมีสีเข้มกว่า
ในวัฒนธรรมของชาวอาหรับจะเสิร์ฟในงานเลี้ยงภายในครอบครัวหรือต้อนรับแขก โดยตามธรรมเนียมดั้งเดิมเมล็ดกาแฟจะคั่วสดในบ้านของเจ้าบ้านหรือเจ้าภาพ ขั้นตอนการเตรียมทั้งหมดจะทำต่อหน้าแขก อุณหภูมิที่ใช้ในการคั่วกาแฟจะแตกต่างกันตามรสชาติที่ต้องการ โดยทั่วไปจะอยู่ระหว่างระหว่าง 165 ถึง 210 องศาเซลเซียส วิธีการชงจะแตกต่างกันไปตามความชอบของผู้ดื่ม บางวิธีจะชงแบบเจือจางและใส่กระวานเพิ่ม แต่บางวิธีจะชงแบบเข้ม กาแฟอาหรับมีรสขม ไม่กรอง และโดยทั่วไปจะไม่เติมน้ำตาล กาแฟอาหรับจะเสิร์ฟในถ้วยขนาดเล็กมีลวดลายประดับหรือ "ฟินญาน"  และเสิร์ฟพร้อมกับของหวานเช่นอินทผลัมแห้ง ผลไม้แห้ง ผลไม้เชื่อม หรือถั่วเพื่อตัดรสขมของกาแฟ ตามธรรมเนียมเมื่อแขกดื่มหมดถ้วยแล้ว เจ้าภาพจะเติมกาแฟให้แขกอีกจนกว่าแขกจะขอให้หยุด
กาแฟอาหรับหยั่งรากลึกในวัฒนธรรมและประเพณีของชาวอาหรับ และเป็นกาแฟที่นิยมดื่มมากที่สุดในตะวันออกกลาง หลักฐานที่เก่าแก่ที่สุดที่กล่าวถึงกาแฟอาหรับพบในอารามของลัทธิศูฟีในประเทศเยเมนปัจจุบัน โดยชาวศูฟีใช้กาแฟเพื่อให้ตื่นตัวขณะบำเพ็ญเพียรในช่วงกลางคืน ก่อนจะแพร่หลายไปยังรัฐชะรีฟมักกะฮ์ (แคว้นฮิญาซในประเทศซาอุดีอาระเบียในปัจจุบัน เป็นที่ตั้งของนครมักกะฮ์) ประเทศอียิปต์ ภูมิภาคลิแวนต์ และในช่วงกลางคริสต์ศตวรรษที่ 16 ได้แพร่หลายไปถึงจักรวรรดิออตโตมันและทวีปยุโรปในที่สุด องค์การการศึกษา วิทยาศาสตร์ และวัฒนธรรมแห่งสหประชาชาติได้ประกาศให้กาแฟอาหรับเป็นมรดกภูมิปัญญาทางวัฒนธรรมของกลุ่มชาติอาหรับ
บริติชเอเชียแอร์เวย์

บริติชเอเชียแอร์เวย์  เป็นสายการบินและบริษัทลูกของบริติชแอร์เวย์ซึ่งก่อตั้งเมื่อเดือนมีนาคม พ.ศ. 2536 โดยมีฐานบินหลักในประเทศไต้หวันเพื่อดำเนินเส้นทางบินลอนดอน–ฮ่องกง–ไทเป เนื่องจากปัญหาความสัมพันธ์ระหว่างประเทศของสาธารณรัฐจีนส่งผลทำให้สายการบินประจำชาติที่เดินทางไปยังสาธารณรัฐประชาชนจีนไม่ได้รับอนุญาตให้เดินทางไปไต้หวัน (สาธารณรัฐจีน) ซึ่งสายการบินในลักษณะเดียวกันได้แก่เจแปนเอเชียแอร์เวย์ (โดยเจแปนแอร์ไลน์) ออสเตรเลียเอเชียแอร์ไลน์ (โดยควอนตัส) และแอร์ฟรานซ์อาซีย์ (โดยแอร์ฟรานซ์)
ฝูงบินของบริติชเอเชียแอร์เวย์ประกอบด้วยเครื่องบินโบอิง 747-436 ซึ่งใช้ลายพิเศษโดยเปลี่ยนส่วนหางจากธงยูเนียนแจ็กเป็นอักษรจีน 英亞  หรือ "บริติชเอเชีย" ในภาษาจีนกลาง
บริติชเอเชียแอร์เวย์ปิดตัวลงในเดือนธันวาคม พ.ศ. 2544 หลังจากที่บริติชแอร์เวย์ยกเลิกเส้นทางบินไปไทเป
ออสเตรเลียเอเชียแอร์ไลน์

ออสเตรเลียเอเชียแอร์ไลน์  เป็นสายการบินและบริษัทลูกของควอนตัสที่ดำเนินการเส้นทางระหว่างออสเตรเลียและไต้หวัน เนื่องจากปัญหาทางการเมืองเกี่ยวกับสถานะของจีนและไต้หวัน โดยสายการบินประจำชาติที่เดินทางไปยังสาธารณรัฐประชาชนจีนจะไม่ได้รับอนุญาตให้เดินทางไปไต้หวัน
ฝูงบินของออสเตรเลียเอเชียแอร์ไลน์ประกอบด้วยเครื่องบินโบอิง 747 เอสพี 2 ลำ และโบอิง 767 1 ลำ ซึ่งโอนมาจากฝูงบินของควอนตัสและทาสีใหม่ โดยไม่มีธงชาติออสเตรเลีย และรูปจิงโจ้ที่หางเปลี่ยนเป็นแถบริบบิ้นแทน รหัสเดิมของออสเตรเลียเอเชียแอร์ไลน์คือ IM ก่อนจะเปลี่ยนมาเป็น QF ใน พ.ศ. 2537
ออสเตรเลียเอเชียแอร์ไลน์ปิดตัวลงใน พ.ศ. 2539 หลังจากควอนตัสแปรรูปเป็นเอกชนโดยสมบูรณ์ ทำให้สามารถดำเนินการบินไปยังไต้หวันได้เอง เครื่องบิน 3 ลำของออสเตรเลียเอเชียแอร์ไลน์จึงกลับไปประจำฝูงบินของควอนตัสตามเดิม
โรคกลัวรู

โรคกลัวรู  เป็นความเกลียดกลัวเมื่อเห็นแบบรูปรูหรือหลุมที่ปกติหรือเป็นกระจุก ทั้งที่เกิดขึ้นจากสิ่งที่มนุษย์ทำและเกิดขึ้นตามธรรมชาติ ทั้งนี้ ไม่ได้รับรองเป็นโรคจิตอย่างเป็นทางการ แต่อาจวินิจฉัยเป็นโรคกลัวเฉพาะอย่าง (specific phobia) ได้หากมีความกลัวหรือทุกข์มากเกิน
ซาโอริ ฮายามิ

ซาโอริ ฮายามิ (; โรมาจิ: "Hayami Saori") เป็นนักพากย์และนักร้องชาวญี่ปุ่น มีผลงานพากย์ที่สำคัญได้แก่อารางากิ อายาเซะ จาก"น้องสาวของผมไม่น่ารักขนาดนั้นหรอก", สึรุมิ ชิริโกะ จาก"ดอกไม้ มิตรภาพ และความทรงจำ", ยูกิโนะชิตะ ยูกิโนะ จาก"กะแล้วชีวิตรักวัยรุ่นของผมมันต้องไม่สดใสเลยสักนิด", ชิบะ มิยูกิ จาก"พี่น้องปริศนาโรงเรียนมหาเวท", ฮิอิรากิ ชิโนอะ จาก"เทวทูตแห่งโลกมืด", นิชิมิยะ โชโกะ จาก"รักไร้เสียง", ยูเมโกะ จาบามิ จาก"โคตรเซียนโรงเรียนพนัน," ยูเมะ มุซุบิ จาก"เซคิเร", คามิซาโตะ อายากะ จาก"เก็นชินอิมแพกต์," โคโจ ชิโนบุ จาก"ดาบพิฆาตอสูร" และยอร์ ฟอร์เจอร์ จาก"สปาย × แฟมิลี" เป็นต้น
ฮายามิเริ่มสนใจงานพากย์ตั้งแต่เรียนชั้นประถมศึกษา ใน พ.ศ. 2547 เธอเข้าเรียนที่โรงเรียนฝึกนักพากย์นิฮนนาร์เรชันเอ็งงิเค็งกีวโจะก่อนที่เธอจะผ่านการคัดเลือกเข้าสู่ I'm Enterprise ใน พ.ศ. 2549 โดยบทพากย์แรกของเธออยู่ในดรามาซีดี "อินเดียนซัมเมอร์" ซึ่งสร้างจากมังงะชื่อเดียวกัน ปีถัดมาเธอได้พากย์อนิเมะเป็นครั้งแรกและได้รับบทนำ โดยรับบทเป็นคาวากาเบะ โมโมกะในเรื่อง "โทกะเก็ตตัง" ก่อนที่เธอจะได้รับบทพากย์ตัวละครในอนิเมะและงานพากย์อื่น ๆ อีกมากมาย พ.ศ. 2558 เธอได้รางวัลนักพากย์หญิงยอดเยี่ยมอันดับที่สองจากรางวัล"นิวไทป์" × มาจิอาโซบิ ในขณะที่ตัวละครยูกิโนะชิตะ ยูกิโนะที่เธอพากย์ได้รางวัลตัวละครหญิงยอดเยี่ยม นอกจากนี้ใน พ.ศ. 2559 เธอยังได้รางวัลนักแสดงประกอบหญิงยอดเยี่ยมจากเซยูอะวอดส์ครั้งที่ 10 ร่วมกับชิซูกะ อิโตอีกด้วย
เธอมีรายการวิทยุเป็นของตัวเองในชื่อ "ฮายามิ ซาโอริ โนะ ฟรีสไตล์" ตั้งแต่ พ.ศ. 2554 ซึ่งได้รับรางวัล Best Comfort Radio ประเภททั่วไปจากงานอานิราดิครั้งที่ 3 ใน พ.ศ. 2560
ผลงานเพลงของฮายามิส่วนใหญ่มาจากเพลงประจำซีรีส์และเพลงประจำตัวละครที่เธอพากย์เช่น ทากางากิ คาเอเดะจาก "ดิ ไอดอลมาสเตอร์ ซินเดอเรลลาเกิร์ลส์" เป็นต้น ซิงเกิลแรกของเธอชื่อ "ยาซาชีคิโบ"  ออกวางจำหน่ายเมื่อวันที่ 12 สิงหาคม พ.ศ. 2558 ซึ่งเธอเขียนเนื้อร้องทั้งหมดด้วยตัวเอง เพลง "ยาซาชีคิโบ" ในซิงเกิลนี้ยังเป็นเพลงเปิดของซีรีส์อนิเมะ "สโนว์ไวท์ผมแดง" ซึ่งเธอพากย์เป็นนางเอกด้วยเช่นกัน ซิงเกิลที่สองคือ "อินสตอลเลชัน"/"โซโนะโคเอะงะชิซุนินารุ" (; โรมาจิ: "Sono Koe ga Chizu ni Naru" วางจำหน่ายในวันที่ 3 กุมภาพันธ์ พ.ศ. 2559 ซึ่งเธอมีส่วนร่วมในการแต่งเพลงด้วยเช่นกัน เพลง "โซโนะโคเอะงะชิซุนินารุ" ยังใช้เป็นเพลงเปิดของ "สโนว์ไวท์ผมแดง" ภาคสองอีกด้วย อัลบั้มแรกของเธอคือ "Live Love Laugh" ออกวางจำหน่ายในวันที่ 25 พฤษภาคม พ.ศ. 2559 และเธอยังมีมินิอัลบั้ม "live for LIVE" ซึ่งเป็นบันทึกการแสดงสดจากทัวร์คอนเสิร์ตครั้งแรกของเธอออกจำหน่ายในเดือนธันวาคมปีเดียวกัน
เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่

เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ หรือ แรสเคิลดาสน็อตดรีมออฟเดอะดรีมมิงเกิลส์ หรือ เรื่องฝันปั่นป่วยของผมกับแม่สาวน้อยช่างฝัน  เป็นภาพยนตร์อนิเมะแนวโรแมนติกเหนือธรรมชาติและชีวิตจากประเทศญี่ปุ่นใน ค.ศ. 2019 ภาพยนตร์ได้โครงเรื่องจากเล่มที่หกและเจ็ดของชุดไลต์โนเวลเรื่อง "เรื่องฝันปั่นป่วยของผม" ที่เขียนโดยฮาจิเมะ คาโมชิดะ และภาพโดย Keeji Mizoguchi ภาพยนตร์เข้าฉายในวันที่ 15 มิถุนายน ค.ศ. 2019 ในประเทศญี่ปุ่นและมีการฉายแบบจำกัดรอบในภูมิภาคอื่น ๆ ในช่วงปลาย ค.ศ. 2019 ภาพยนตร์ภาคต่อ "เรื่องฝันปั่นป่วยของผมกับน้องสาวออกนอกบ้าน" ออกฉายใน ค.ศ. 2023
การผลิตและการเปิดตัว.
โปรเจกต์นี้ได้ถูกประกาศเมื่อวันที่ 9 กุมภาพันธ์ ค.ศ. 2019 โดยภาพยนตร์เป็นภาคต่อของซีรีส์อนิเมะทางโทรทัศน์เรื่อง "เรื่องฝันปั่นป่วยของผมกับรุ่นพี่บันนี่เกิร์ล" ซึ่งออกอากาศครั้งแรกในประเทศญี่ปุ่นระหว่างเดือนตุลาคมถึงธันวาคม ค.ศ. 2018 และดัดแปลงจากหนังสือเล่มที่หกและเจ็ด ภาพยนตร์ภาคต่อนี้มีทีมงานจากอนิเมะโทรทัศน์ที่กลับมาซึ่งรวมถึง โซอิจิ มาซูอิ ผู้กำกับอนิเมะโทรทัศน์ มาซาฮิโระ โยโกตานิ ผู้เขียนบทสำหรับอนิเมะโทรทัศน์ Satomi Tamura ผู้ออกแบบตัวละคร และ Fox Capture Plan ผู้แต่งเพลง ซึ่งผลิตละครโทรทัศน์ปี 2018 โคลเวอร์เวิกส์กลับมาเป็นสตูดิโอผลิตและทีมผู้ให้เสียงพากย์จากอนิเมะโทรทัศน์กลับมารับบทของตัวเอง
ภาพยนตร์เข้าฉายที่โรงภาพยนตร์ในประเทศญี่ปุ่นในวันที่ 15 มิถุนายน ค.ศ. 2019 โดยที่อะนิเพล็กซ์เป็นผู้เผยแพร่ ภาพยนตร์นี้ได้รายได้รวมทั้งสิ้น 377,590,790 เยนจากยอดขายตั๋ว 257,191 ตั๋วใน 24 วัน ภาพยนตร์ได้รับการโปรโมตผ่านสินค้าจากตัวละครในซีรีส์รวมถึงฟิกเกอร์ตัวละครของ Mai Sakurajima และ Shoko Makinohara ซึ่งจะวางจำหน่ายโดยอะนิเพล็กซ์ใน ค.ศ. 2020
ในประเทศไทย Aniplus Asia ได้นำภาพยนตร์มายวันที่ 23 และ 24 สิงหาคม ค.ศ. 2019 ที่พารากอน ซีนีเพล็กซ์และควอเทียร์ ซีเนอาร์ต ส่วนในสหรัฐ อะนิเพล็กซ์ออฟอเมริกาฉายภาพยนตร์เรื่องนี้ที่งานอนิเมะเอ็กซ์โปในวันที่ 7 กรกฎาคม ค.ศ. 2019 อะนิเพล็กซ์ออฟอเมริการ่วมกับ Funimation Films ฉายภาพยนตร์เรื่องนี้ในโรงภาพยนตร์ที่ได้รับเลือกในสหรัฐในวันที่ 2 และ 3 ตุลาคม ค.ศ. 2019 และในแคนาดาในวันที่ 4 และ 5 ตุลาคม ค.ศ. 2019 ในออสเตรเลียและนิวซีแลนด์ Madman Entertainment ฉายภาพยนตร์เรื่องนี้ที่งาน Madman Anime Festival ซึ่งจัดขึ้นนครเมลเบิร์นในวันที่ 14 กันยายน ค.ศ. 2019 พร้อมกับการฉายแบบจำกัดรอบตั้งแต่วันที่ 10 ตุลาคม ค.ศ. 2019
ฟิสต์ออฟเดอะนอร์ทสตาร์ (วิดีโอเกม พ.ศ. 2548)

ฟิสต์ออฟเดอะนอร์ทสตาร์  เป็นเกมต่อสู้แบบสองมิติที่ผลิตโดยเซก้าและพัฒนาโดยอาร์คซิสเต็มเวิกส์ ตัวเกมได้โครงเรื่องจากชุดมังงะเรื่องเดียวกัน ตัวเกมเปิดตัวครั้งแรกใน ค.ศ. 2005 ในรูปแบบตู้เกมอาร์เคดแบบหยอดเหรียญสำหรับฮาร์ดแวร์ Atomiswave ตัวเกมเวอร์ชันพอร์ตลงเพลย์สเตชัน 2 วางจำหน่ายในชื่อใหม่ว่า Hokuto no Ken: Shinpan no Sōsōsei Kengō Retsuden ซึ่งวางจำหน่ายในประเทศญี่ปุ่นเมื่อเดือนมีนาคม ค.ศ. 2007 โดยในเวอร์ชันนี้มีโบนัสดีวีดีรวมถึงโหมดฝึกพิเศษ ("คู่มือผู้เริ่มต้นใช้งาน") และสารคดีที่ครอบคลุมประวัติของเกม "โฮกูโตะโนะเค็น" ก่อนหน้านี้สำหรับเครื่องเกมคอนโซล เวอร์ชันตู้เกมอาร์เคดจัดจำหน่ายอย่างเป็นทางการโดยเซก้าในอเมริกาเหนือ ในขณะที่เวอร์ชันพอร์ตลงเพลย์สเตชัน 2 วางจำหน่ายเฉพาะในประเทศญี่ปุ่นเท่านั้น
ลูวิส ดังก์

ลูวิส คาร์ล ดังก์ (เกิดวันที่ 21 พฤศจิกายน ค.ศ. 1991) เป็นนักฟุตบอลชาวอังกฤษ ปัจจุบันเล่นในตำแหน่งเซ็นเตอร์แบ็กให้กับไบรตันแอนด์โฮฟอัลเบียนในพรีเมียร์ลีก ซึ่งเขาเป็นกัปตันของสโมสร
ดังก์ได้เล่นให้กับไบรตันแอนด์โฮฟอัลเบียนมาโดยตลอดนับตั้งแต่ชุดเยาวชน ยกเว้นในปี 2013 ที่ถูกปล่อยยืมตัวให้กับบริสตอลซิตี เขามีส่วนช่วยให้ไบรตันเลื่อนชั้นสู่พรีเมียร์ลีกเป็นครั้งแรกในประวัติศาสตร์หลังจบฤดูกาล 2016–17 ต่อมาในฤดูกาล 2019–20 เขาได้รับการแต่งตั้งให้เป็นกัปตันทีม
ดังก์ลงเล่นให้กับทีมชาติอังกฤษครั้งแรกเมื่อวันที่ 15 พฤศจิกายน ค.ศ. 2018 ในนัดที่พบกับสหรัฐ
เกียรติประวัติ.
ไบรตันแอนด์โฮฟอัลเบียน
รางวัลส่วนตัว
เดวิด มาร์ติน

เดวิด เอ็ดเวิร์ด มาร์ติน (เกิด 22 กุมภาพันธ์ ค.ศ. 1986) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับเวสต์แฮมยูไนเต็ดในพรีเมียร์ลีก นอกจากนี้ ยังเล่นให้กับทีมชาติอังกฤษชุดเยาวชน รุ่นอายุไม่เกิน 17, 19 และ 20 ปี
สโมสรอาชีพ.
เวสต์แฮมยูไนเต็ด.
ในวันที่ 3 มิถุนายน ค.ศ. 2019 มาร์ตินเซ็นสัญญาสองปีกับเวสต์แฮมยูไนเต็ด สโมสรในพรีเมียร์ลีก โดยเขาถูกวางเป็นผู้รักษาประตูมือสามของสโมสร รองจาก วูกัช ฟาเบียญสกี และ โรแบร์โต ฆิเมเนซ มาร์ตินได้ลงเล่นนัดแรกให้กับสโมสรในลีกเมื่อวันที่ 30 พฤศจิกายน ค.ศ. 2019 โดยเขาเก็บคลีนชีตส์ช่วยให้ต้นสังกัดบุกไปเอาชนะเชลซีถึงถิ่น 1–0
เกียรติประวัติ.
ทีมสำรอง ลิเวอร์พูล
เลสเตอร์ซิตี
มิลตันคีนส์ดอนส์
รางวัลส่วนตัว
มัสซิโม ดาเลมา

มัสซิโม ดาเลมา  เป็นนักการเมืองชาวอิตาลีผู้ซึ่งเป็นนายกรัฐมนตรีคนที่ 53 ของอิตาลีตั้งแต่ปี 2541 ถึงปี 2543 ต่อมาเขาได้ดำรงตำแหน่งรองนายกรัฐมนตรีและรัฐมนตรีว่าการกระทรวงการต่างประเทศตั้งแต่ปี 2549 ถึงปี 2551
จูลีอาโน อามาโต

จูลีอาโน อามาโต  เป็นนักการเมืองชาวอิตาลีที่ดำรงตำแหน่งนายกรัฐมนตรีสองครั้งของอิตาลีครั้งแรกระหว่างปี 2535 ถึง 2536 และอีกครั้งจากปี 2543 ถึง 2544
กีฬาบาสเกตบอลในซีเกมส์ 2019

บาสเกตบอล จะเป็นหนึ่งในกีฬาที่จะเข้าร่วมในการแข่งขัน ซีเกมส์ 2019 ใน ประเทศฟิลิปปินส์.
ทัวร์นาเมนต์บาสเกตบอลในแต่ละเกมจะประกอบไปด้วยสี่ประเภท; แบบดั้งเดิม 5-on-5 บาสเกตบอล และ 3x3 บาสเกตบอล, สำหรับทั้งชายและหญิง.
ตารางการแข่งขัน.
บาสเกตบอล 3x3 จะจัดขึ้นตั้งแต่วันที่ 1 ถึง 2 ธันวาคม พ.ศ. 2562 ในขณะที่แบบปกติในประเภทบาสเกตบอล 5-on-5 จะจัดขึ้นตั้งแต่วันที่ 4 ถึง 10 ธันวาคม พ.ศ. 2562.
ทีมที่เข้าร่วม.
ชาติที่เข้าร่วม.
<templatestyles src="Div col/styles.css"/>
กองทัพอากาศและกองกำลังป้องกันทางอากาศอาเซอร์ไบจาน

กองทัพอากาศและกองกำลังป้องกันทางอากาศอาเซอร์ไบจาน ยังมักเรียกอีกอย่างว่า กองทัพอากาศอาเซอร์ไบจาน  เป็นกองทัพอากาศและการป้องกันอากาศของกองทัพอาเซอร์ไบจาน
กีฬาบาสเกตบอลในซีเกมส์ 2019 – ทีมชาย 3x3

ชาย 3x3 บาสเกตบอล ในมหกรรมกีฬา ซีเกมส์ 2019 ได้จัดขึ้นที่ Filoil Flying V Centre, San Juan, Metro Manila ตั้งแต่วันที่ 1 ถึง 2 ธันวาคม. นี่จะเป็นครั้งแรก 3x3 ที่จะตัดสินในซีเกมส์. ทัวร์นาเมนต์สำหรับผู้หญิงจะได้รับการจัดระเบียบขึ้น.
กีฬาบาสเกตบอลในซีเกมส์ 2019 – ทีมหญิง 3x3

หญิง 3x3 บาสเกตบอล ในมหกรรมกีฬา ซีเกมส์ 2019 ได้จัดขึ้นที่ Filoil Flying V Centre, San Juan, Metro Manila ตั้งแต่วันที่ 1 ถึง 2 ธันวาคม. นี่จะเป็นครั้งแรก 3x3 ที่จะตัดสินในซีเกมส์. A tournament for men will also be organized.
ทีมทรีส์

ทีมทรีส์ (อังกฤษ: Team Trees) คือโครงการการระดมทุนในปี ค.ศ. 2019 โดยมีเป้าหมายที่จะระดมทุนให้ได้ 20 ล้านดอลลาร์สหรัฐเพื่อที่จะนำไปปลูกต้นไม้ 20 ล้านต้น ปัจจุบันในเดือนพฤษภาคม ค.ศ. 2020 ระดมทุนแล้วมากกว่า 22 ล้านดอลลาร์สหรัฐ โดยทีม ทรีส์ได้ถูกริเริ่มโดยยูทูเบอร์ MrBeast (มิสเตอร์บีส) และ มาร์ค โรเบอร์ และได้รับความสนับสนุนจากยูทูเบอร์และผู้ประกอบการธุรกิจระดับใหญ่หลายราย
รายได้จากการระดมทุนทั้งหมดจะถูกนำไปมอบให้กับมูลนิธิวันอาร์เบอร์ โดยทางมูลนิธิได้ให้สัญญาว่าจะปลูกต้นไม้1ต้นต่อทุกๆ1ดอลลาร์สหรัฐที่บริจาคมาให้ โดยมูลนิธิวันอาร์เบอร์ได้วางแผนจะเริ่มทำการปลูกต้นไม้ในมกราคม ค.ศ. 2020 และจะเสร็จภายในธันวาคม ค.ศ. 2022
ประวัติ.
โครงการนี้ได้เริ่มต้นขึ้นบนยูทูบ เรดดิต และทวิตเตอร์ ใน พฤษภาคม ค.ศ. 2019 โดยผู้ติดตามของ MrBeast ได้ชักชวนให้เขาปลูกต้นไม้ 20 ล้านต้น เพื่อเป็นการฉลองให้กับการที่เขามีผู้ติดตามในยูทูบ 20 ล้านคน และได้ร่วมมือกับ มาร์ค โรเบอร์ ยูทูเบอร์วิศวกรและนักประดิษฐ์ เพื่อที่จะเปิดโครงการนี้ โดยในวันที่ 25 ตุลาคม ค.ศ. 2019 MrBeast ได้อัปโหลดวิดิโอลงยูทูบเพื่ออธิบายโครงการนี้ ซึ่งคลิปนั้นได้ติดอันดับในหน้าของคลิปที่มาแรง และยูทูเบอร์หลายคนได้ให้ความสนับสนุนและเข้าร่วมโครงการนี้
ยูทูเบอร์ที่มีชื่อเสียงที่ได้สนับสนุนโครงการมี แอลัน วอล์กเกอร์, พิวดีพาย, นินจา (สตรีมเมอร์ฟอร์ทไนท์) และอีกหลายคน ในขณะที่ผู้ประกอบการธุรกิจที่สนับสนุนมี อีลอน มัสก์, ซูซาน เวอร์เจ็ดกี ซีอีโอของยูทูบ, แจ็ก ดอร์ซี ซีอีโอของทวิตเตอร์ และอีกหลายคน
ดูเพิ่ม.
เว็บไซต์ของทีมทรีส์
กลีเซอรอล

กลีเซอรอล  หรือ กลีเซอรีน (glycerine, glycerin) เป็นสารประกอบอินทรีย์ที่มีสูตรเคมีคือ C3H8O3 ลักษณะเป็นของเหลวหนืดไม่มีสี ไม่มีกลิ่น รสหวาน มีน้ำหนักโมเลกุล 92.1 g/mol และระดับความไวไฟ 1 ตาม NFPA 704 หรือต้องให้ความร้อนสูงก่อนจึงจะลุกติดไฟ กลีเซอรอลถูกสกัดครั้งแรกในปี ค.ศ. 1783 โดยคาร์ล วิลเฮ็ล์ม เชเลอ นักเคมีชาวสวีเดน และตั้งชื่อโดยมีแชล-เออแฌน เชฟเริล นักเคมีชาวฝรั่งเศสในปี ค.ศ. 1811
กลีเซอรอลเป็นสารพอลิออลชนิดน้ำตาลแอลกอฮอล์ที่มีอะตอมคาร์บอนเป็นแกนกลาง 3 อะตอม และเป็นโปรไครัล หรือสารที่โครงสร้างสามารถพัฒนาเป็นไครัลได้ การผลิตกลีเซอรอลมักได้จากไตรกลีเซอไรด์จากพืชและสัตว์ ทำปฏิกิริยาซาปอนิฟิเคชัน (saponification) กับโซเดียมไฮดรอกไซด์ ได้สบู่และกลีเซอรอล นอกจากนี้ยังสามารถสังเคราะห์ได้จากโพรพีลีนที่ทำปฏิกิริยาจนได้เอพิคลอโรไฮดริน และถูกไฮโดรไลซ์จนได้กลีเซอรอล ในร่างกายใช้กลีเซอรอลเป็นสารตั้งต้นในการสังเคราะห์ไตรกลีเซอไรด์และฟอสโฟลิพิด เมื่อร่างกายใช้ไขมันเป็นแหล่งพลังงาน จะดึงกลีเซอรอลจากเนื้อเยื่อไขมันแล้วเปลี่ยนเป็นกลูโคสผ่านกระบวนการสร้างกลูโคสก่อนจะเข้าสู่กระแสเลือด
กลีเซอรอลมีคุณสมบัติเป็นไฮโกรสโคปิก (hygroscopic) หรือสารที่สามารถดูดซึมหรือดูดซับความชื้นจากอากาศ จึงผสมเข้ากับน้ำได้ นอกจากนี้ยังละลายในแอซีโทนได้เล็กน้อย แต่ไม่ละลายในคลอโรฟอร์ม
กลีเซอรอลเป็นสารที่มีพิษน้อย คือมีแอลดี 50 ในหนู (ทางปาก) อยู่ที่ 12600 mg/kg กลีเซอรอลใช้เป็นตัวทำละลาย วัตถุให้ความหวานทดแทนน้ำตาล และวัตถุกันเสียในอาหาร โดยมีเลขอีคือ E422 นอกจากนี้ยังมีฤทธิ์ต้านจุลชีพและไวรัส จึงใช้รักษาบาดแผลและเป็นยาระบาย รวมถึงเป็นสารหล่อลื่นและสารกักเก็บความชุ่มชื้นในเครื่องสำอาง
เคร์มอนชอฮ์

เคร์มอนชอฮ์  เป็นเมืองหลักของจังหวัดเคร์มอนชอฮ์ ตั้งอยู่ห่างจากกรุงเตหะรานไปทางทิศตะวันตกราว 525 กิโลเมตร (326 ไมล์) ทางตะวันตกของประเทศอิหร่าน จากข้อมูลสำมะโนประชากรปี พ.ศ. 2559 มีประชากร 946,681 คน (มีประชากรปี พ.ศ. 2562 โดยประมาณ 1,046,000 คน) ประชากรส่วนใหญ่พูดภาษาเคิร์ดใต้ ภูมิอากาศของเมืองเป็นภูมิอากาศอบอุ่นและภูมิอากาศแบบภูเขา เคร์มอนชอฮ์เป็นเมืองที่มีประชากรพูดภาษาเคิร์ดมากที่สุดในอิหร่าน ประชากรส่วนใหญ่เป็นมุสลิมนิกายชีอะฮ์ มีส่วนน้อยที่มุสลิมนิกายซุนนี ลัทธิยาร์ซัน และอื่น ๆ
หอดักลม

หอดักลม ("bâdgir": "bâd" "ลม" + "gir" "ตัวดัก") เป็นองค์ประกอบสถาปัตยกรรมอิหร่านดั้งเดิมที่สร้างการไหลเวียนลมธรรมชาติให้แก่อาคาร หอดักลมมีหลายรูปแบบ ทั้งแบบหนึ่งทิศทาง สองทิศทาง และหลายทิศทาง หอนี้มีใช้ในสถาปัตยกรรมอิหร่านโบราณ ในปัจจุบันยังคงมีการใช้หอดักลมในอิหร่านและสามารถพบได้ในสถาปัตยกรรมที่ได้รับอิทธิพลจากสถาปัตยกรรมเปอร์เซียดั้งเดิมทั่วทั้งเอเชียตะวันตก รวมถึงในในกลุ่มประเทศอ่าวเปอร์เซีย ปากีสถาน และอัฟกานิสถาน
โครงสร้างและสถาปัตยกรรม.
หอดักลมอาจมีช่องเปิดหนึ่งช่อง สี่ช่อง หรือแปดช่อง ที่เมืองแยซด์ หอดักลมทั้งหมดที่นี่มีสี่หรือแปดด้าน การก่อสร้างหอดักลมขึ้นกับทิศทางการไหลของลมของแต่ละสถานที่นั้น ๆ หากลมไหลผ่านเพียงด้านเดียว ก็จะสร้างเพียงอันเดียวตามทิศทางช่องเปิดของลม รูปแบบนี้เห็นได้โดยทั่วไปที่เมืองเมย์บอด ตั้งอยู่ห่างจากแยซด์ 50 กิโลเมตร โดยหอดักลมมีลักษณะสั้นและมีช่องเปิดเพียงด้านเดียว
อินเดียเหนือ

อินเดียเหนือ เป็นคำกว้าง ๆ ที่ใช้เรียกภูมิภาคทางตอนเหนือของประเทศอินเดีย ลักษณะสำคัญทางธรณีวิทยาคือที่ราบอินดัส-คงคา และเทือกเขาหิมาลัย ที่แบ่งภูมิภาคอินเดียเหนือออกจากที่ราบสูงทิเบตและเอเชียกลาง
คำว่า "อินเดียเหนือ" นั้นมีคำนิยามอยู่หลากหลาย เช่น กระทรวงมหาดไทย ระบุในคณะกรรมด้านเขตตอนเหนือ 
(Northern Zonal Council) ว่าประกอบด้วยเดลี, จัณฑีครห์, หรยาณา, หิมาจัลประเทศ, ชัมมูและกัศมีร์, ปัญจาบ และราชสถาน ในขณะที่กระทรวงวัฒนธรรม ระบุในเขตทางวัฒนธรรมของอินเดีย (Cultural Zones of India) ให้อินเดียเหนือมีความหมายรวมอุตตราขัณฑ์ แต่ไม่รวมเดลี ส่วน กรมสำรวจธรณีวิทยา เรียกรวมเดลีและอุตตรประเทศ แต่ไม่รวมราชสถาน และจัณฑีครห์ นอกจากนี้บางครั้งอาจรวมถึงพิหาร, คุชราต, มัธยประเทศ และ เบงกอลตะวันตก
อินเดียเหนือในอดีตเป็นศูนย์กลางของจักรวรรดิโมกุล, รัฐสุลต่านเดลี และอาณาจักรอินเดียของบริเตน เป็นภูมิภาคที่เต็มไปด้วยความหลากหลายทางวัฒนธรรม ตั้งแต่สถานที่ศักดิ์สิทธิ์ในศาสนาฮินดู ทั้ง โจตจรธม, หฤทวร, พาราณสี, อโยธยา, มฐุรา, อัลลอฮบาด, ไวศโนเทวี และปุศกร ไปจนถึงสารนาถ มหาโพธิวิหารแห่งพุทธคยา วัดเวฬุวันมหาวิหาร กุสินารา สถานที่สำคัญทางศาสนาพุทธ และหริมันทิรสาหิบ ศาสนสถานสูงสุดของศาสนาซิกข์
ภาษาราชการของรัฐและดินแดนสหภาพต่าง ๆ ในอินเดียเหนือ ได้แก่ ภาษาฮินดี, ภาษาอูรดู, ภาษาอังกฤษ และภาษาปัญจาบ
โรงเรียนเมืองปานวิทยา

โรงเรียนเมืองปานวิทยา  เป็น โรงเรียนรัฐบาล ของ จังหวัดลำปาง จัดตั้งขึ้นเมื่อวันที่ 20 เมษายน 2519 โดยการร่วมแรงร่วมใจของชาวเมืองปาน ที่มีความคิดสอดคล้องกันว่าการศึกษาคือรากฐานของชีวิต โดยการยุบโรงเรียนประถมศึกษาสังกัดกรมสามัญศึกษาและจัดตั้งขึ้นเป็นโรงเรียนมัธยมศึกษาตอนต้น (ม1-ม.3) สังกัดกองการมัธยมศึกษา กรมสามัญศึกษา กระทรวงศึกษาธิการ โดยมี นายสถาพร สุติน ตำแหน่งอาจารย์ 1 โรงเรียนไหล่หินวิทยา อำเภอเกาะคา จังหวัดลำปาง รักษาการในตำแหน่งครูใหญ่เป็นคนแรก
นักกำหนดอาหาร

นักกำหนดอาหาร  เป็นบุคลากรสาธารณสุข ที่มีการรับรองโดยสมาคมวิชาชีพ เช่น ในสหรัฐอเมริการับรองโดย Academy of Nutrition and Dietetics หรือ ในประเทศไทยรับรองโดยสมาคมนักกำหนดอาหารแห่งประเทศไทย
นักกำหนดอาหารเป็นผู้ที่นำความรู้ทางด้านโภชนาการมากำหนดปริมาณอาหารและสารอาหารที่เหมาะสมกับสภาวะร่างกายของผู้ป่วย และสามารถถ่ายทอดความรู้ให้กับผู้ป่วยจนสามารถเลือกรับประทานอาหารให้เหมาะสมกับสภาวะร่างกาย 
มักมีการเข้าใจผิดเกี่ยวกับบทบาทของนักโภชนาการ และ นักกำหนดอาหาร นักโภชนาการ คือ ผู้ที่ทำหน้าที่ให้คำแนะนำเกี่ยวกับผลกระทบอาหารและสารอาหารต่อสุขภาพ แตกต่างจากนักกำหนดอาหารที่นอกจากจะต้องมีความรู้ด้านโภชนาการแล้ว ยังต้องมีความรู้ในด้านการให้คำปรึกษาผู้ป่วยด้วย
ในประเทศไทย.
นักกำหนดอาหารวิชาชีพจะต้องมีความรู้ตามข้อกำหนดของสมาคมนักกำหนดอาหารแห่งประเทศไทย ประกอบด้วย องค์ความรู้ด้านโภชนบำบัดทางการแพทย์ (Medical Nutrition Therapy) และการให้คำปรึกษา (Diet Counseling) องค์ความรู้ด้านการบริหารจัดการงานโภชนาการ (Food Service Management) องค์ความรู้ด้านโภชนาการพื้นฐาน (Basic Nutrition) องค์ความรู้ด้านวิทยาศาสตร์การอาหาร (Food Sciences) และองค์ความรู้ด้านการวิจัย (Nutrition and Dietetics Research) โดยปัจจุบัน สถาบันอุดมศึกษาของไทยเปิดทำการเรียนการสอนในสาขาด้านการกำหนดอาหารที่ผู้สำเร็จการศึกษามีสิทธิ์สอบเพื่อขึ้นทะเบียนเป็นนักกำหนดอาหารวิชาชีพกับสมาคมนักกำหนดอาหารแห่งประเทศไทยนั้น เช่น หลักสูตรโภชนาการและการกำหนดอาหาร คณะสหเวชศาสตร์ จุฬาลงกรณ์มหาวิทยาลัย สาขาวิชาโภชนบำบัดและการกำหนดอาหาร คณะสหเวชศาสตร์ มหาวิทยาลัยบูรพา สาขาวิชาโภชนาการและโภชนบำบัด หรือ สาขาวิชาโภชนาการและการกำหนดอาหาร คณะวิทยาศาสตร์การแพทย์ มหาวิทยาลัยพะเยา สาขาวิชาโภชนวิทยาและการกำหนดอาหาร คณะสาธารณสุขศาสตร์ มหาวิทยาลัยมหิดล สาขาวิชาโภชนศาสตร์ การกำหนดอาหารและอาหารปลอดภัย หรือ สาขาวิชาโภชนาการและการกำหนดอาหาร คณะสาธารณสุขศาสตร์ มหาวิทยาลัยมหาสารคาม เป็นต้น
นักกำหนดอาหารสามารถทำงานได้ในทุกวงการ บ้างก็เป็นบุคคลเบื้องหน้าที่ปรากฏตัวต่อสื่อ หรือบุคคลเบื้องหลังที่คอยให้คำแนะนำด้านโภชนาการเพื่อให้ทุกคนมีสุขภาพที่ดี และมีภูมิต้านทานในการดูแลสุขภาพของตัวเอง ตัวอย่างอาชีพที่นักกำหนดอาหารสามารถทำได้ เช่น ผู้ให้คำแนะนำปัญหาด้านสุขภาพในโรงพยาบาล, นักกำหนดอาหารประจำศูนย์ดูแลด้านสุขภาพ, ผู้ประกอบการร้านอาหาร, เจ้าของสื่อให้ความรู้ด้านอาหารในโซเชียลมีเดีย, ผู้ให้คำปรึกษาด้านนวัตกรรม สื่อดิจิทัล และพัฒนาอาหารเพื่อสุขภาพสำหรับประชาชน, นักกำหนดอาหารที่มีความเชี่ยวชาญเฉพาะด้านอาทิ การดูแลด้านโภชนาการของนักกีฬาเช่น นักยกน้ำหนัก, นักกำหนดอาหารส่วนตัวที่ให้บริการแบบออนไลน์
สามารถตรวจสอบรายชื่อ นักกำหนดอาหารที่ขึ้นทะเบียนอย่างถูกต้องในประเทศไทยได้ที่ กองสถานพยาบาลและการประกอบโรคศิลปะ